ΑΚΟΥΕΙ Ο κ. ΕΙΣΑΓΓΕΛΕΑΣ ;;; Απίστευτες δηλώσεις Κούγια: «…κάναμε ένα ραντεβού με τον Μπέο και υποσχέθηκα ότι θα βοηθήσω ..και βοήθησα στο δικαστήριο…δεν μίλησα»! – Pressing.gr\nΑΚΟΥΕΙ Ο κ. ΕΙΣΑΓΓΕΛΕΑΣ ;;; Απίστευτες δηλώσεις Κούγια: «…κάναμε ένα ραντεβού με τον Μπέο και υποσχέθηκα ότι θα βοηθήσω ..και βοήθησα στο δικαστήριο…δεν μίλησα»!\n2 Ιανουαρίου 2021, 23:38\nΑπίστευτο. Αδιανόητες δηλώσεις Κούγια που προσβάλλουν κάθε πολίτη αυτής της χώρας αλλά και την ίδια την δικαιοσύνη.\n– «Θα μπορούσα να εξηγήσω στο δικαστήριο και να αναλύσω κάθε συνομιλία,\nδεν είπα τίποτα και βοηθήθηκαν όλοι τους»\n-«…κάναμε ένα ραντεβού με τον Μπέο και υποσχέθηκα ότι εγώ θα βοηθήσω.\nΠήγαμε στο δικαστήριο και πράγματι τους βοήθησα όλους»\nΠροκύπτουν αβίαστα ερωτήματα, όπως:\n1.Κάποιος κάνει μία καταγγελία για παρανομίες στο ποδόσφαιρο, μετά συναντιέται με έναν από τους κατηγορούμενους και του υπόσχεται πως θα βοηθήσει\n2.Ο ίδιος «καταγγέλλων» , μετά τη συνάντησή του με τον κατηγορούμενο, δηλώνει ότι ενώ θα μπορούσε να εξηγήσει στο δικαστήριο αναλυτικά κάθε συνομιλία, δεν το έκανε, ΔΕΝ ΕΙΠΕ ΤΙΠΟΤΑ και βοηθήθηκαν όλοι.\nΚαι ερωτώ επίσης, αυτός που δεν βοηθά την δικαιοσύνη να εκδώσει δίκαιες αποφάσεις, ΒΟΗΘΩΝΤΑΣ ΑΥΤΟΥΣ ΠΟΥ ΚΑΤΕΙΓΓΕΙΛΕ ( και υποτίθεται\nπως είναι μάλιστα …«λειτουργός» της δικαιοσύνης) και ευθαρσώς αυτό, δηλαδή ότι ψευδόρκησε και συγκάλυψε παρανομίες γιατί έτσι τελικά αυτός αποφάσισε, το δηλώνει σε μέσα επικοινωνίας, ΔΕΝ ΛΟΓΟΔΟΤΕΙ ΠΟΥΘΕΝΑ;;;\nΠοιο ήταν το ψέμα τελικά ; Η καταγγελία του ήταν ψευδής ή η μαρτυρία του στο δικαστήριο που …αναίρεσε την καταγγελία του;\nΣε κάθε περίπτωση, ένα από τα δύο είναι ΨΕΜΑ;\nΟ κ Εισαγγελέας , πώς αντιμετωπίζει τις δηλώσεις του:\n* Αναλυτικά το ΔΗΜΟΣΙΕΥΜΑ:\nΓια το θέμα που προέκυψε από τις απόψεις του Γιώργου Μουλά, τοποθετήθηκε σε τηλεοπτική εκπομπή («Συμβαίνει Τώρα»-Astra TV) με\nπαρέμβασή του ο ιδιοκτήτης της ΠΑΕ ΑΕΛ, Αλέξης Κούγιας, σημειώνοντας ότι δεν ευθύνεται αυτός για τη διάλυση του Ολυμπιακού Βόλου στο\n«Η εισαγγελία αξιολόγησε τις νόμιμα υποκλαπείσες συνομιλίες συνομιλίες και παρέπεμψε τον κο Μπέο στο περιβότητο «Koriopolis», που ήμουν\nμάρτυρας. Το πρόσωπο που κατήγγειλα εγώ ήταν ο Τσακογιάννης και δεν γνωρίζω γιατί κρατήθηκε ο κ. Μπέος. Αλλά από εκείνη τη στιγμή και\nμετά, κάναμε ένα ραντεβού με τον Μπέο και υποσχέθηκα ότι εγώ θα βοηθήσω. Πήγαμε στο δικαστήριο και πράγματι τους βοήθησα όλους» τόνισε\nο Αλέξης Κούγιας.\n«Να διορθώσω τον κο Μουλά ότι δεν κατέστρεψα εγώ τον Ολυμπιακό Βόλου. Θα μπορούσα να εξηγήσω στο δικαστήριο και να αναλύσω κάθε συνομιλία, δεν είπα τίποτα και βοηθήθηκαν όλοι τους, με τις πράξεις τους να μετατρέπονται σε πλημμελήματα» σημείωσε επίσης.\nΠαράλληλα επεσήμανε ότι ο Ολυμπιακός Βόλου διαλύθηκε τότε για τις συμπεριφορές του κου Μπέου μέσω των συνομιλιών: «Όταν επανήλθε η ομάδα του Βόλου στη Β’ Εθνική, μετά από τρεις μήνες, φαίνεται ότι η διαχείριση του κου Μπέου δεν ήταν καλή και πραγματικά πτώχευσε.\nΆρα δεν κατάντησα εγώ τον Ολυμπιακό Βόλου να παίζει στις τοπικές κατηγορίες. Δεν έχω καμία πρεμούρα εγώ να βοηθήσω τον Ολυμπιακό Βόλου,\nαλλά έγινε μία συζήτηση στο πλαίσιο πώλησης ενός ποδοσφαιριστή (σ.σ.Μπαράνκο).\nΣτο παρελθόν είχα καταγγείλει τον Τσιμπανάκο, υπερασπιζόμενος την Παναχαϊκή. Αυτή τη στιγμή όμως είχα μία συνεργασία και φέρθηκε σαν\nτζέντλεμαν, επιστρέφοντας την προκαταβολή που είχε πάρει και αμέσως μετά του είπα ότι υπάρχουν αξιόλογοι ποδοσφαιριστές μας που\nχρειάζονται χρόνο συμμετοχής και είμαι διατεθειμένος να τους δανείσω».\nΤέλος, ο Αλέξης Κούγιας ανέφερε: «Προτιμώ να είναι ο Ολυμπιακός Βόλου στη Super League από το να είναι μία άλλη ομάδα-«σφραγίδα» για το\nστοίχημα. Πρέπει να καλλιεργούμε αντιπαλότητα δηλαδή; Η πληγή στον Βόλο δεν οφείλεται σε μένα. Ούτε διάθεση έχω να τον κάνω, ούτε ο\nΟλυμπιακός Βόλου μπορεί να γίνει παράρτημα της ΑΕΛ».\nΗ Βαβέλ του Κούγια – Σέρβοι – Κροάτες – Βόσνιοι – Ουρουγουανοί – Ουκρανοί – Τώρα και Νιγηριανοί – Ο επιθετικός Εμέκα Εζέ απασχολεί την ΑΕΛτου\n21 Ιανουαρίου 2021, 09:19\nΑπίθανη ανάρτηση του Athens club για το παιχνίδι της Τούμπας\n21 Ιανουαρίου 2021, 09:03\nΞεκινάει το παιχνίδι στην Τούμπα με Γκοτζαμανίδη Μαϊδανό και Γλυνό – Οι ενδεκάδες των δύο ομάδων\n20 Ιανουαρίου 2021, 16:53\nΚ. Πηλαδάκης: «Έχεις την άποψη Αλέξη ότι με ψεύδη μπορείς να σπιλώνεις συνειδήσεις, να θίγεις αξιοπρέπειες και να βρίσκεσαι στο απυρόβλητο;»\n20 Ιανουαρίου 2021, 16:31\nΜηνύει τον Δήμαρχο Απ. Καλογιάννη το Δ.Σ. και τον Κ. Πηλαδάκη ο Κούγιας


07.02.2020 - 06:40\nΠου σημειώνεται η μεγαλύτερη ανεργία - Ποιοι οι τομείς με τους περισσότερους ανέργους\nΠερισσότερα από 26 χιλιάδες άτομα ήταν οι άνεργοι τον Ιανουάριο του 2020 φτάνοντας τις 26,214 χιλιάδες την ώρα, όμως, που η ανεργία φαίνεται να μειώνεται σταδιακά.\nΣύμφωνα με τα εποχικά διορθωμένα στοιχεία τα οποία δείχνουν και την τάση της ανεργίας ο αριθμός των εγγεγραμμένων ανέργων μειώθηκε στα 19,715 σε σύγκριση με τον προηγούμενο μήνα όπου και ήταν 20,120 χιλιάδες.\nΣύμφωνα, τώρα με τα πραγματικά στοιχεία της ανεργίας- όπως τα παραθέτει η στατιστική υπηρεσία- η ανεργία μέσα σε ένα χρόνο σημείωσε σημαντική μείωση αφού τον Ιανουάριο του 2019 ο αριθμός των ανέργων βρισκόταν στις 30,951 χιλιάδες ενώ το φετινό Ιανουάριο ο αριθμός τους κατέβηκε στις 26,214 χιλιάδες.\nΕντούτοις, υπήρχαν εργασιακοί τομείς όπου η ανεργία βρισκόταν και πάλι στα ψηλά. Τομείς οι οποίοι πλήγηκαν για άλλη μια φορά και που συνεχίζουν να μην απορροφούν ανέργους.\nΤον Ιανουάριο του 2020 στην πρώτη θέση της ανεργίας βρισκόταν η κατηγορία των Υπηρεσιών καταλύματος και εστίασης όπου και συγκέντρωσε 9,632 χιλιάδες ανέργους.\nΣτην επόμενη θέση των ανέργων για τον Ιανουάριο βρίσκεται η κατηγορία του Χονδρικού και Λιανικού Εμπορίου όπου και αριθμούνται 4,202 χιλιάδες.\nΑκολουθούσε η κατηγορία της Μεταποίησης, όπου και τον Ιανουάριο του 2020 στην εργασιακή αυτή κατηγορία αριθμούνταν 1,413 άνεργοι.\nΣε σχέση, τώρα, με τα ποσοστά των νεοεισερχόμενων ανέργων, τον Ιανουάριο του 2020 αυτοί έφτασαν τους 1,294 ανέργους .\nΑναφορικά, τώρα, με την επαγγελματική κατηγορία των ανέργων στην πρώτη θέση βρέθηκαν οι Υπάλληλοι Υπηρεσιών και οι Πωλητές με 8,556 χιλιάδες άτομα ενώ ακολουθούσαν οι Ανειδίκευτοι Εργάτες με 6,279 χιλιάδες καθώς και οι Γραφείς- Ταμίες με 3,980 χιλιάδες άτομα.\nΈνα πολύ σημαντικό θετικό στοιχείο είναι το γεγονός ότι περιορίστηκε η μακροχρόνια ανεργία αφού για τον Ιανουάριο του 2020, οι μακροχρόνια άνεργοι (από 12 μήνες και πάνω) ήταν 3,454 χιλιάδες. Από εκεί και πέρα, οι άνεργοι μέχρι 15 μέρες ήταν 1,577, από 15 μέρες μέχρι 3 μήνες ήταν 13,598 χιλιάδες (η μεγαλύτερη ομάδα ανέργων), από 3 έως 6 μήνες ήταν 4,855 χιλιάδες και από 6 μήνες ως 1 χρόνο ήταν 2,730 χιλιάδες .


Πληροφορίες για τη λίστα opendata\nΗ λίστα απευθύνεται σε όσους παράγουν ή χρησιμοποιούν ανοιχτά δεδομένα και επιθυμούν να ενημερώνονται για τις σχετικές δράσεις.\nΓια επιπλέον πληροφορίες επισκεφτείτε στο WIKI της ΕΕΛ/ΛΑΚ την σελίδα της Ομάδας εργασίας για τα Ανοιχτά Δεδομένα, καθώς και το blog της Ομάδας εργασίας για τα Ανοιχτά Δεδομένα.\nΜπορείτε να στείλετε μήνυμα στη λίστα με ηλ. ταχυδρομείο στη διεύθυνση <opendata@ellak.gr>.\nΗ κανονική έκδοση: Οι συνδρομητές λαμβάνουν κάθε μήνυμα που αποστέλλεται στη λίστα. Εγγραφείτε στέλνοντας μήνυμα Ηλεκτρονικού Ταχυδρομείου στη διεύθυνση <opendata+subscribe@ellak.gr>.\nΗ έκδοση περιλήψεων: Οι συνδρομητές λαμβάνουν πολλαπλά μηνύματα σε ένα μοναδικό μήνυμα Ηλεκτρονικού Ταχυδρομείου, σε τακτά χρονικά διαστήματα, ή όταν έχουν συγκεντρωθεί αρκετά μηνύματα. Εγγραφείτε στέλνοντας μήνυμα Ηλεκτρονικού Ταχυδρομείου στη διεύθυνση <opendata+subscribe-digest@ellak.gr>.\nΗ έκδοση χωρίς μηνύματα: Οι συνδρομητές δε λαμβάνουν μηνύματα από τη λίστα, ενώ μπορούν να στείλουν μηνύματα σε αυτή. Ενδείκνυται για συνδρομητές που παρακολουθούν και συμμετέχουν στις συζητήσεις της λίστας μέσω του αρχείου https://lists.ellak.gr/opendata. Εγγραφείτε στέλνοντας μήνυμα ηλ. ταχυδρομείου στη διεύθυνση <opendata+subscribe-nomail@ellak.gr>.\nΜπορείτε να απεγγραφείτε στέλνοντας μήνυμα ηλ. ταχυδρομείου στη διεύθυνση <opendata+unsubscribe@ellak.gr>.\nΜπορείτε να λάβετε μήνυμα με οδηγίες στέλνοντας μήνυμα ηλ. ταχυδρομείου στη διεύθυνση <opendata+help@ellak.gr>. Αντίστοιχα, για να λάβετε τη λίστα με τις συχνές ερωτήσεις και απαντήσεις, στείλτε μήνυμα στη διεύθυνση <opendata+faq@ellak.gr>.


Επιστολών συνέχεια… Δ. Λοτσάρης προς Τ. Μαμάη: «Η στείρα αντιπολίτευση δεν σας αρμόζει» – Androsportal\nΕπιστολών συνέχεια… Δ. Λοτσάρης προς Τ. Μαμάη: «Η στείρα αντιπολίτευση δεν σας αρμόζει»\nΗμερομηνία: 03 Οκτωβρίου, 2019\nΕπιστολών συνέχεια για το θέμα της αναμόρφωσης του προϋπολογισμού του Δήμου Άνδρου και τη μεταφορά πιστώσεων, με την σκυτάλη να παίρνει ο Δήμαρχος Άνδρου, κ. Δημήτρης Λοτσάρης, με απάντηση στην Δημοτική Σύμβουλο κ. Τασούλα Μαμάη.\n«Δεν ρωτήσατε εάν υπάρχουν τα χρήματα ή είναι απλές λογιστικές εγγραφές και νούμερα. Κρύβετε ότι βρισκόμαστε στο τελευταίο ουσιαστικά δίμηνο του προϋπολογισμού του 2019, τα όρια των απευθείας αναθέσεων έχουν εξαντληθεί, μελέτες δεν υπάρχουν, χρόνος ούτε καν για την ανάθεση μελέτης δεν υπάρχει», χαρακτηρίζοντας την προσέγγιση της κα Μαμάη «λαϊκίστικη» για τους κωδικούς των κοινοτήτων.\nΑναλυτικότερα η απάντηση του κ. Λοτσάρη, όπως δημοσιεύθηκε στον προσωπικό του λογαριασμό σε μέσο Κοινωνικής Δικτύωσης:\nΠρος: Τασούλα Μαμάη,\nΜέλος Δημοτικού Συμβουλίου Άνδρου\nΑξιότιμη κα Μαμάη,\nΜε έκπληξη διάβασα στο facebook επιστολή σας προς εμένα.\nΕκτιμώ ότι η κοινωνία ψήφισε πολιτικούς εκπροσώπους στο Δημοτικό Συμβούλιο για την τετραετία έως το 2023. Υπάρχουν –δόξα τω Θεώ-ελεγκτικοί μηχανισμοί, ουκ ολίγοι. Από σας τόσο εγώ όσο και η κοινωνία θέλει τις πολιτικές σας απόψεις.\nΔιαπιστώνω επίσης μια απόλυτη ταύτιση και ενημέρωση με τον κ. Θ. Σουσούδη τον οποίο μέχρι λίγο πριν τις εκλογές ξορκίζατε!! Ας συστηθούμε λοιπόν εκ νέου και ας μάθει και η κοινωνία ποιοί είναι με ποιους μέσα στο Δημοτικό μας Συμβούλιο.\nΕίναι πολύ σημαντικό!!\nΑναφέρετε χρήματα, κωδικούς, ποσά με μοναδικό στόχο τις εντυπώσεις μέσα από την δήθεν προστασία των χρημάτων των τοπικών κοινοτήτων.\nΔεν ρωτήσατε εάν υπάρχουν τα χρήματα ή είναι απλές λογιστικές εγγραφές και νούμερα. Κρύβετε ότι βρισκόμαστε στο τελευταίο ουσιαστικά δίμηνο του προϋπολογισμού του 2019, τα όρια των απευθείας αναθέσεων έχουν εξαντληθεί, μελέτες δεν υπάρχουν, χρόνος ούτε καν για την ανάθεση μελέτης δεν υπάρχει. Προς τι λοιπόν όλη αυτή η «λαϊκίστικη προσέγγιση» για τους κωδικούς των κοινοτήτων;\nΜέσα σε αυτό το πλαίσιο, σας ενημερώνω για τα εξής:\nΗ μελέτη της Ύδρευσης του Κάτω Αγίου Πέτρου αποτελεί μακρά συνέχεια μιας πορείας που ξεκίνησε την δεκαετία του ’90. Το 2005 κατασκευάστηκε η δεξαμενή στο Γαύριο, από τον τότε Δήμο Υδρούσας. Την διετία 2009-2010 εκπονήθηκε η τοπογραφική αποτύπωση όλου του οικισμού του Κάτω Αγίου Πέτρου, επίσης από τον Δήμο Υδρούσας.\nΕν συνεχεία από την προηγούμενη Δημοτική Αρχή ανατέθηκε η Υδραυλική και η Περιβαλλοντική Μελέτη η οποία θεωρήθηκε από την Τεχνική Υπηρεσία στις 23 Σεπτεμβρίου 2019.\nΓια όλα αυτά δεν ενημερωθήκατε, δεν σας ενημέρωσε ο κ. Θ Σουσούδης ή απλά σας ενδιαφέρει μόνο η προβολή του «όποιου έργου του κ. Σουσούδη»;\nΌσο αφορά για την ένταξη του έργου σε χρηματοδοτούμενο πρόγραμμα και αφού σας ευχαριστήσω για την παρότρυνση σας, σας γνωρίζω ότι καταβάλουμε ήδη προσπάθειες ένταξης του έργου σε χρηματοδοτικό πρόγραμμα,. Δεν σας κρύβω ότι ανέμενα πως αυτό θα είχε ήδη γίνει.\nΌσον αφορά την πληρωμή της μελέτης, είστε ακριβώς στην ίδια γραμμή Σουσούδη: «θα μπορούσε να πληρωθεί από άλλους ….κωδικούς»!!\nΓιατί δεν προτείνατε στην οικονομική τους «άλλους» κωδικούς;\nΓιατί και σήμερα δεν μας προτείνετε;\nΈχετε υποχρέωση πέρα από αντιπολίτευση, εάν διαφωνείτε να παρουσιάζετε στην κοινωνία και τις δικές σας συγκεκριμένες προτάσεις.\nΤουλάχιστον επιβεβαιώνεται την δική μου επιστολή, ότι δηλαδή ΔΕΝ ψηφίσατε την πληρωμή της. Απλά με άρθρα, νόμους, παραγράφους και κωδικούς προσπαθείτε να πείσετε-προφανώς την κοινωνία- γιατί δεν ψηφίσατε.\nΌσο αφορά τον περιφερειακό δρόμο Γαυρίου, θα περιμέναμε να είχατε ενημερωθεί ότι υπάρχει προμελέτη από το 2010. Δυστυχώς δεν σας ενημέρωσε ο τέως Δήμαρχος διότι και από την δική του –σχεδόν ταυτόχρονη επιστολή!!!! – προκύπτει ότι ούτε αυτός το γνώριζε……..\nΗ διοίκηση μας μόλις έκλεισε έναν μήνα στον Δήμο Άνδρου.\nΣε έναν δήμο που κάθε μέρα συνειδητοποιώ ότι πάρα πολλά χρειάζονται να μπουν σε σειρά με αρχή, μέση και τέλος.\nΕπειδή είμαι βέβαιος ότι αυτό που ενδιαφέρει και εσάς είναι η πρόοδος του Νησιού μας περιμένω για κάθε θέμα που θα προκύπτει τις δικές ΣΥΓΚΕΚΡΙΜΈΝΕΣ προτάσεις.\nΝα ‘στε βέβαιη ότι θα τις ακούσω και θα τις λάβω υπ όψιν μου\nΌπως θα θέλει να τις ακούσει η κοινωνία.\nΗ στείρα αντιπολίτευση δεν σας αρμόζει.\nΠροηγούμενο: Ανδριακός Ο.Φ.: Με επιτυχία ολοκληρώθηκαν οι 31οι Αιγαιοπελαγίτικοι αγώνες\nΕπόμενο: Περιφέρεια Ν. Αιγαίου: Πρόσκληση για συμμετοχή στην 7η Έκθεση Τροφίμων & Ποτών ΕΞΠΟΤΡΟΦ


13 Ιανουαρίου 2020 13:00:33\nΗ προ ημερών δημοσιοποίηση προς δημόσια διαβούλευση της Στρατηγικής Μελέτης Περιβαλλοντικών Επιπτώσεων (ΣΜΠΕ) για την μεταφορά του καζίνο της Πάρνηθας στο Κτήμα Δηλαβέρη της Αγίας Φιλοθέης Αμαρουσίου σήμανε και την τελική «παρτίδα» ανάμεσα στην κοινοπραξία και τους αντιδρώντες Δήμους και συλλογικότητες της περιοχής. Σε δημόσια διαβούλευση δίνεται και η Μελέτη Κυκλοφοριακών Επιπτώσεων και θα βρίσκεται στον «αέρα» για τους επόμενους τρεις μήνες.\nΤο τελικό σχέδιο της ΣΜΠΕ θα πρέπει να λάβει την έγκριση του ΣτΕ και στη συνέχεια να γίνει Προεδρικό Διάταγμα και να υπογραφεί. Θα ακολουθήσει η έκδοση των απαραίτητων Υπουργικών Αποφάσεων που θα ορίζουν τις οικοδομικές άδειες και στη συνέχεια θα ξεκινήσει η κατασκευή του, με την διαδικασία ενδεχομένως να ολοκληρώνεται εντός του 2020.\nΜετά τις παραπάνω εξελίξεις, την Παρασκευή 10 Ιανουαρίου πραγματοποιήθηκε στο δημαρχείο Αμαρουσίου συγκέντρωση συλλογικών φορέων και δημοτικών παρατάξεων, ύστερα από πρόσκληση της «Συντονιστικής Επιτροπής Αγώνα κατά της μετεγκατάστασης του Καζίνο της Πάρνηθας στο Μαρούσι».\nΣτη συγκέντρωση συμμετείχαν εκπρόσωποι πολλών φορέων και πρωτοβουλιών από Μαρούσι, Χαλάνδρι, Ηράκλειο, δημοτικοί σύμβουλοι, εκπρόσωποι των Περιφερειακών παρατάξεων Ανυπότακτη Αττική, Αντικαπιταλιστική Ανατροπή και απλοί πολίτες.\nΣτη συγκέντρωση υπήρξε ομόφωνη στάση για «αγωνιστική διεκδίκηση της ακύρωσης της μεταφοράς του Καζίνο μέσα στον αστικό ιστό των βορείων προαστίων» και αποφασίστηκαν οι εξής δράσεις:\n-Παράσταση στη συνεδρίαση του Περιφερειακού Συμβουλίου την Τετάρτη 15 Ιανουαρίου, με στόχο την έκδοση ψηφίσματος του Σώματος ενάντια στη μετεγκατάσταση του καζίνο στο Μαρούσι\n-Παραστάσεις της επιτροπής στους δημάρχους Αμαρουσίου, Ηρακλείου, Κηφισιάς, Λυκόβρυσης-Πεύκης, Νέας Ιωνίας, Χαλανδρίου, Ψυχικού-Φιλοθέης, με στόχο «να μπουν οι Δήμοι επικεφαλής του αγώνα»\n-Διοργάνωση νέας συγκέντρωσης σε 20 ημέρες περίπου για την διατύπωση θέσεων πάνω στην υπό δημόσια διαβούλευση ΣΜΠΕ.\n-Μαζική παρουσία έξω από το ΣτΕ στις 7 Φεβρουαρίου, όπου θα εκδικασθούν αιτήσεις ακυρώσεως της αρχικής έγκρισης του υπουργείου για τη μεταφορά του καζίνο από τον σύλλογο της Αγίας Φιλοθέης Αμαρουσίου.\nΤο ψήφισμα του Δήμου στηρίζει η διοίκηση Αμπατζόγλου\nΣύμφωνα με έγκυρες πληροφορίες της ΑΜΑΡΥΣΙΑΣ, η διοίκηση του Θεόδωρου Αμπατζόγλου στηρίζει το ψήφισμα κατά του καζίνο που είχε λάβει επί δημαρχίας Γιώργου Πατούλη το Δημοτικό Συμβούλιο στη συνεδρίαση της Τρίτης 13 Νοεμβρίου 2018.\nΤο ψήφισμα είχε εγκριθεί κατά πλειοψηφία από το Δημοτικό Συμβούλιο τρεις ημέρες πριν από την πρώτη εξέταση του Ειδικού Χωρικού Σχεδίου από το ΚΕΣΥΠΟΘΑ και είχε ως εξής: «Το Μαρούσι έχει ανάγκη από ουσιαστικά αναπτυξιακά έργα που θα δημιουργούν βιώσιμες νέες θέσεις εργασίας, με σεβασμό στο περιβάλλον και στην κοινωνία της πόλης. Το Μαρούσι χρειάζεται λύσεις στα μεγάλα κυκλοφοριακά προβλήματα και υποδομές φιλοξενίας, λόγω της σημαντικής υπερτοπικής χρήσης και των σημαντικών υποδομών στον τομέα της υγείας και του αθλητισμού. Απαιτούμε από τις αρμόδιες Υπηρεσίες να ενημερώσουν άμεσα και αναλυτικά το Δημοτικό Συμβούλιο της πόλης για τις φερόμενες παρεμβάσεις και κατασκευές στη συγκεκριμένη περιοχή, τα μεγέθη και το είδος χρήσης αυτών. Κατόπιν της σχετικής ενημέρωσης, το Δημοτικό Συμβούλιο θα συνεδριάσει άμεσα προκειμένου να τοποθετηθούμε υπεύθυνα και τεκμηριωμένα. Στο πλαίσιο αυτό, καλούμε το Κεντρικό Συμβούλιο Πολεοδομικών Θεμάτων και Αμφισβητήσεων (ΚΕΣΥΠΟΘΑ) να αναβάλει την προγραμματισθείσα για τις 16 Νοεμβρίου συνεδρίασή του μέχρις ότου ενημερωθεί αναλυτικά το Δημοτικό Συμβούλιο της πόλης».\nΗ εισήγηση Πατούλη είχε, πάντως, συναντήσει τις επιφυλάξεις της μειοψηφίας, καθώς μπορεί μεν να απέρριπτε την μετακόμιση του καζίνο, αλλά θεωρήθηκε ότι με την διατύπωσή του αφήνει ανοικτή την οικοδόμηση του χώρου με μεγάλο ξενοδοχείο και άλλες εμπορικές χρήσεις.\nΗ μελέτη συνοπτικά\nΣύμφωνα με τη ΣΜΠΕ και το Ειδικό Χωρικό Σχέδιο (ΕΧΣ) της επένδυσης της «Ελληνικό Καζίνο Πάρνηθας» (ΕΚΠ) , που έθεσε σε δημόσια διαβούλευση το υπουργείο Περιβάλλοντος και Ενέργειας, η έκταση όπου και μετακομίζει το καζίνο είναι ιδιωτική, συνολικά περίπου 50 στρέμματα, εκ των οποίων, βάσει των σχεδίων που υπάρχουν, πάνω από το 50% θα είναι εισφορά σε γη. Αυτό σημαίνει ότι, μεταξύ άλλων, θα δημιουργηθεί πάρκο πρασίνου έκτασης περίπου 10 στρεμμάτων που θα αποδοθεί ως κοινόχρηστος χώρος, ενώ εκτάσεις περίπου 3 στρεμμάτων θα αποδοθούν ως ελεύθεροι χώροι ήπιας αναψυχής. Η κάλυψη της έκτασης δεν θα ξεπερνάει το 23% ενώ παράλληλα έχουν ήδη εκπονηθεί και ειδικές συγκοινωνιακές μελέτες.\nΤο συγκρότημα όπου θα μεταφερθεί το καζίνο προβλέπεται ότι θα στεγάζει μεταξύ άλλων ξενοδοχείο 5 αστέρων, εστιατόρια-μπαρ, αίθουσα συνεδρίων και χώρο εκδηλώσεων, ενώ θα διαθέτει υπόγεια πάρκινγκ. Σε πλήρη λειτουργία εκτιμάται ότι θα μπορεί να προσφέρει περί τις 1.500 θέσεις εργασίας. Τα κεφάλαια για την επένδυση θα προέλθουν από τους ιδιώτες μετόχους της Athens Casino Resort, χωρίς καμία οικονομική συμμετοχή του Δημοσίου.\nΌπως προκύπτει από τη μελέτη, ο σχεδιασμός της επένδυσης αντιμετωπίζει και οργανώνει ένα «απαξιωμένο ρυμοτομικό περιβάλλον, αλλά και την προβληματική κατάσταση της κυκλοφορίας στον κόμβο των Λεωφόρων Σπ. Λούη και Κηφισίας λόγω της συνεχούς υπερτοπικής ανάπτυξη που δεν συνοδεύτηκε από απαραίτητες παρεμβάσεις.\nΣύμφωνα με την ΣΜΠΕ, «αν και οι ώρες αιχμής στη λειτουργία του συγκροτήματος και του καζίνο δεν συμπίπτουν με τις ώρες κυκλοφοριακής αιχμής στους δύο οδικούς άξονες, ωστόσο οι επενδυτές θα κατασκευάσουν ένα πλέγμα έργων – με γέφυρες, διαπλατύνσεις, νέες λωρίδες κ.ά.- παραχωρώντας, μάλιστα, «φιλέτα» από την έκτασή τους, για να μπει μία τάξη στο σημερινό χάος». Στο συγκρότημα προβλέπεται, εξάλλου, η κατασκευή υπόγειου πάρκινγκ δύο επιπέδων, με συνολικά 850 θέσεις στάθμευσης (200 πρόσθετες θέσεις στάθμευσης από τις προβλεπόμενες).\nΕισφορά σε γη 25 στρέμματα\nΑπό τα συνολικά 55 στρέμματα της έκτασης, η εισφορά σε γη, υπέρ του Δήμου Αμαρουσίου προς αξιοποίηση για κοινόχρηστους και κοινωφελείς χώρους, θα φθάσει στο 50% ή πάνω από 25 στρέμματα, υψηλότερη από το προβλεπόμενο 42%. Η κάλυψη του συγκροτήματος στην υπόλοιπη έκταση δεν θα ξεπερνά τα 10 στρέμματα, ενώ η δόμηση θα είναι περίπου 20.000 τ.μ., αρκετά χαμηλότερη από την προβλεπόμενη. Το ενιαίο κτίριο θα έχει ύψος 18 μ., δηλαδή όσο ένα τριώροφο σπίτι, θα είναι αισθητά το χαμηλότερο της περιοχής και θα είναι βιοκλιματικό, με φυτεύσεις και πράσινο σε όλα τα επίπεδα.\nΣτο δημόσιο το Mont Parnes\nΕφόσον ολοκληρωθεί η μετακόμιση του καζίνου, οι εγκαταστάσεις του Mont Parnes και το υπερσύγχρονο τελεφερίκ (κόστους 60 εκατ. ευρώ) θα αποδοθούν στο Δημόσιο. Επίσης, η ΕΚΠ θα αναλάβει τις μελέτες, την αποκατάσταση του φυσικού τοπίου και πρόσθετες δράσεις (αναδασώσεις κ.λπ.) ενώ θα καταβάλλει 1,5 εκατ. ευρώ ετησίως για την προστασία του Εθνικού Δρυμού Πάρνηθας και συντήρηση του τελεφερίκ, για πέντε χρόνια από την έναρξη λειτουργίας στη νέα τοποθεσία.\nΣύμφωνα με τις σχετικές μελέτες, με την μετεγκατάσταση του Καζίνο, πέραν της περιβαλλοντικής αποφόρτισης, απελευθερώνεται μια έκταση 17 στρεμμάτων εντός του Εθνικού Δρυμού, η οποία θα αξιοποιηθεί για την περαιτέρω ανάδειξη του ορεινού όγκου της Πάρνηθας.\nΗ «σύνδεση» με το Ελληνικό\nΣύμφωνα με ρεπορτάζ του αθηναϊκού Τύπου, η «ρουλέτα» για την κατασκευή καζίνο στο Μαρούσι άρχισε να γυρνάει ξανά, λόγω του «ξεμπλοκαρίσματος» της επένδυσης στο Ελληνικό. Και όσο αυτό προχωράει τόσο θα εισέρχεται και η νέα επένδυση της «Ελληνικό Καζίνο Πάρνηθας» (ΕΚΠ) σε ένα προβλέψιμο χρονοδιάγραμμα ολοκλήρωσης, επειδή το ελληνικό Δημόσιο επιδιώκει τα δύο καζίνο εντός αστικού ιστού στο λεκανοπέδιο (Ελληνικό και Μαρούσι) να ξεκινήσουν σχεδόν ταυτόχρονα τις δραστηριότητές τους, ώστε να μη δοθεί σε κανέναν από τους δύο επιχειρηματικούς ομίλους κάποιο ανταγωνιστικό πλεονέκτημα.\nΛίγο πριν από τα Χριστούγεννα η Επιτροπή Εποπτείας & Ελέγχου Παιγνίων προκήρυξε διαγωνισμό για την πρόσληψη εκτιμητή που θα αναλάβει το έργο της αποτίμησης της ακίνητης περιουσίας και αποτίμησης της υπεραξίας της «Ελληνικό Καζίνο Πάρνηθας Α.Ε.» (ΕΚΠ Α.Ε.). Η αποτίμηση της υπεραξίας είναι υποχρεωτική προκειμένου να υπολογιστεί η διαφορά που δημιουργείται για τους μετόχους, μεταξύ της αρχικής και της τελικής θέσης του καζίνο. Οποιαδήποτε θετική διαφορά πέραν των 100 εκατ. ευρώ που θα επενδύσει η εταιρεία στο νέο καζίνο, θα βαρύνει τους ιδιώτες μετόχους και οποιαδήποτε αρνητική θα συμψηφιστεί.\n-Την αξία της επιχείρησης στο Μαρούσι και στην Πάρνηθα και\n-Την αναπόσβεστη αξία των ακινήτων που βρίσκονται στην Πάρνηθα.\nΤα ακίνητα που βρίσκονται στην παλιά θέση, μετά τη μεταφορά του καζίνο στο Μαρούσι, θα αποτελέσουν εισφορά στην Εταιρεία Ακινήτων Δημοσίου (ΕΤΑΔ), δηλαδή τον μέτοχο μειοψηφίας της «Ελληνικό Καζίνο Πάρνηθας». Σημειώνεται ότι η ΕΚΠ ελέγχεται κατά 51% από την Athens Resort Casino (ARC) και κατά 49% από την ΕΤΑΔ. Η ARC ελέγχεται με τη σειρά της από τη Regency (70%) και από επιχειρήσεις που ελέγχονται από τις οικογένειες Λασκαρίδη και Κόκαλη (30%).\nTags: Δήμος ΑμαρουσίουδιαβούλευσηΕιδικό Χωρικό Σχέδιοκαζίνοκτήμα ΔηλαβέρηΜαρουσι


Ιτέα Καρδίτσας: - Στην κρίση της Ελλάδας άφαντοι οι καλλιτέχνες και ο "επαναστάτης" Νταλάρας...\nΜάλλον δεν την ξέρατε αυτή την πρωτοβουλία. Δεν είναι καθόλου άφαντος επομένως. Τα λόγια έχουν λιγότερη σημασία από αυτήν την πρωτοβουλία.\n20 Φεβρουαρίου 2012 - 4:25 μ.μ.\nΔημήτρης Γισγάκης είπε...\nεχει κανει ο νταραλας -γιατι αυτο ειναι το πραγματικο του ονομα- συναυλιες υπερ της κυπρου και τα μυρια πηγαιναν και ερχοταν απο πισω.«Οι άνθρωποι γεννιούνται για να ζήσουν μαζί. Ζούμε δίπλα δίπλα χιλιάδες χρόνια. Αν πετάξουμε λίγο πιο ψηλά δεν θα δούμε τις γραμμές στο χάρτη. Οι χάρτες τυπώνονται και τα σύνορα τα καθορίζουν οι μαθηματικοί και οι τοπογράφοι. Ο Θεός δεν έχει τυπογραφείο. Για το Αιγαίο άλλοι λένε πως «ανήκει στους Τούρκους», άλλοι «στους Έλληνες», στην πραγματικότητα όμως το Αιγαίο ανήκει στα ψάρια», ανέφερε χαρακτηριστικά.Για την Κυπρο μας ελεγε οτι πρεπει να βρεθει λυση μεταξυ κυπριων τουρκων και αγγλων.Ας δουμε τι ελεγε πριν λιγα χρονια για την Κυπρο μας σε ενθετο δισκου. "Μισή θα μένει η φωνή μας και το τραγούδι μας ατέλειωτο, ώσπου να ηχήσει στην Κερύνεια, στην Αμμόχωστο, στη Σαλαμίνα. Αφιερώνω το τραγούδι μου στον μαθητή που κατέβασε την Τουρκική σημαία στην πράσινη γραμμή, στον Κύπριο πατριώτη που γύρισε στο σπίτι του περνώντας κρυφά στα κατεχόμενα για να ποτίσει την τριανταφυλλιά του και στο 8χρονο κοριτσάκι που με συγκλόνισε πριν λίγο καιρό ρωτώντας με: 'Πότε θα γυρίσουμε πίσω'" . Αντε βρε κολωτουμπα ,κοπροσκυλο,παραδοπιστε,αριστερε με δεξιες τσεπες.Ρε μεχρι για τους βρωμοπακιστανοαφρικανους κανανε συναυλια στον Αγιο Παντελεημονα και μαζευτηκανε ολοι οι αθεοι (παπουλιας,παπανδρεου, αριστεροι με δεξιες τσεπες,δεξιοι με αριστερες πεποιθησεις).βρε ουστ!!!\nΣτέλιος Στυλιανός είπε...\nΤο μεγαλύτερο fashion victim της Ελλάδας. Όταν άφησε μαλί ο Χ, χαίτη ο Γιωργάκης. Όταν έγινε της μόδας το latin, latin ο Νταλάρας. Γιαλατζί επαναστάτης μια ζωή... Λυπάμαι μόνο το πεθερό του που είναι αξιόλογος κύριος, πως έκανε και αυτός τέτοιο έκτρομα δήθεν Ελληνίδας.\nΜαρίνα Ζαφείρη είπε...\nΑυτοι καλα κανανε περιουσιες...αλιμονο απο εμας τα κοροιδα που τρεχαμε δεξια και αριστερα σαν παλαβοι να τους ακουσουμε...Ας μην ξεχναμε βεβαια οτι ειναι και συζυγος υπουργου......ολους τους ασχετους τους βαλαμε να σωσουν την Ελλαδιτσα μας !!!\nΝαι, μεγάλος καλλιτέχνης και ευχαριστούμε για την μουσική κληρονομιά!!\n...αλλά σε ότι έχει σχέση με την Ελλάδα και τους Έλληνες;;\nΝταλάρας=όπου υπάρχει χρήμα\n20 Φεβρουαρίου 2012 - 10:26 μ.μ.


Football-land | Κιντ: «Ο Γιάννης δεν έρχεται. Έχει ήδη έρθει»\nHome NBA / Κιντ: «Ο Γιάννης δεν έρχεται. Έχει ήδη έρθει»\tΚιντ: «Ο Γιάννης δεν έρχεται. Έχει ήδη έρθει» John Agritelis\nΦοβερή ατάκα του Τζέισον Κιντ για τον Γιάννη Αντετοκούνμπο μετά τα «όργια» του τελευταίου στη νίκη των Μπακς επί των Καβαλίερς.\nΟ Τζέισον Κιντ δεν κρύβει πως πιστεύει πολύ στον Γιάννη Αντετοκούνμπο. Έτσι όταν ρωτήθηκε αν θεωρεί τη σπουδαία του εμφάνιση στη νίκη των Μπακς επί των Καβαλίερς ως μια «δήλωση» πως έχει κάνει πλέον την παρουσία του γνωστή στο ΝΒΑ, ο προπονητής του Μιλγουόκι είπε μια απίθανη ατάκα.\n«Ο Γιάννης δεν έρχεται, έχει ήδη έρθει», τόνισε και πρόσθεσε: «Δουλεύει σκληρά και βελτιώνεται συνεχώς. Είχε απέναντί του τον καλύτερο παίκτη στον κόσμο και βρήκε τρόπους να τα καταφέρει. Ήταν σπουδαία νίκη για την ομάδα, ο Γιάννης ήταν εξαιρετικός, αλλά δεν θα μπορούσε να τα καταφέρει μόνος του. Όλα τα παιδιά βοήθησαν την ομάδα και τον Γιάννη».


Βόλτα στις υπαίθριες αγορές των Βρυξελλών - X FM 94.3\nHome ΤΟΥΡΙΣΜΟΣ Βόλτα στις υπαίθριες αγορές των Βρυξελλών\nΒόλτα στις υπαίθριες αγορές των Βρυξελλών\nXFM943 Μαρτίου 19, 2018 ΤΟΥΡΙΣΜΟΣ,\nΗ πρωτεύουσα του Βελγίου είναι μια από τις πιο ενδιαφέρουσες ευρωπαϊκές πρωτεύουσες, κυρίως χάρη στην καθημερινότητά της. Λέγεται πως την αποκαλούν «Πρωτεύουσα της Ευρώπης», λόγω της βάσης του ΝΑΤΟ και του Ευρωπαϊκού Κοινοβουλίου. Παρόλα αυτά, δεν είναι μόνο πολιτική και ιστορία. Είναι εξαιρετικό φαγητό, είναι κτήρια με πανέμορφη αρχιτεκτονική, και φυσικά, υπαίθριες αγορές. Με σπουδαία ιστορία και μοναδικό χαρακτήρα, εκεί θα βρείτε μερικές από τις πιο όμορφες και ενδιαφέρουσες υπαίθριες αγορές της Ευρώπης.\nΣτις υπαίθριες αγορές των Βρυξελλών μπορείτε να εντοπίσετε πραγματικά εντυπωσιακά πράγματα ή απλώς να νιώσετε σαν ντόπιος μέσα από μια αγαπημένη συνήθεια των Βέλγων. Στο ενδιάμεσο των αγορών σας, καθήστε να πιείτε έναν καφέ στο De Skieven Architekt, ένα από τα πιο παλιά κλασικά καφέ της πόλης, δοκιμάστε τις σοκολατένιες δημιουργίες του ιστορικού Wittamer, στην περιοχή Sablon.\nΗ Marche du Midi είναι μια από τις μεγαλύτερες λαϊκές αγορές της Ευρώπης. Ξεκινάει κάθε Κυριακή πρωί και συνήθως δεν κρατάει αργότερα από τις δύο το μεσημέρι. Εκεί θα βρείτε φρέσκα φρούτα και λαχανικά σε αρκετά χαμηλές τιμές για το Βέλγιο, καθώς και μπαχαρικά, παξιμάδια και πολλά λουλούδια. Υπάρχουν επίσης, άνθρωποι που πουλούν ρούχα, υποδήματα, και αξεσουάρ. Θα μπορούσαμε να την χαρακτηρίσουμε και ως μια πολυτελή υπαίθρια λαϊκή αγορά. Αξίζει να σημειωθεί πως θα χρειαστείτε τουλάχιστον ένα συρόμενο καροτσάκι, καθώς και μικρότερης αξίας χαρτονομίσματα.\nMarche aux Peuces de Bruxelles\nΗ Marche aux Peuces βρίσκεται κοντά στο Gare du Midi και είναι πολύ εύκολα προσβάσιμη με τα ΜΜΜ της πόλης. Οι άνθρωποι που ζουν στις Βρυξέλλες θεωρούν πως είναι ένας δρόμος γεμάτος μικρούς «θησαυρούς» απλωμένους στο έδαφος. Αντικείμενα αντίκες, μικρά και μεγάλα κομμάτια που δεν έχετε ξαναδεί, σε πολύ χαμηλές τιμές. Εξάλλου, το vintage είναι και πάλι στη μόδα! Ανοίξτε τα μάτια σας μήπως βρείτε μικρά «διαμάντια». Εκεί υπάρχουν επίσης, ρούχα, τσάντες, παλιά αλλά πολύ όμορφα μικροέπιπλα και καρτ ποστάλ με τα παλιά γραμματόσημά τους. Είναι ο «παράδεισος» κάθε συλλέκτη.\nMarche des Antiquites et du Livre du Sablon\nΑκόμη μια υπαίθρια αγορά με αντίκες και σουβενίρ βρίσκεται στη συνοικία Sablon. Η αγορά αυτή πραγματοποιείται κάθε Κυριακή και είναι εύκολα προσβάσιμη με τα πόδια ή και με λεωφορείο. Στη Marche des Antiquites υπάρχουν μοναδικά κοσμήματα, έργα τέχνης, αντίκες και πολλά ακόμη μικροπράγματα που δεν θα βρείτε εύκολα σε άλλα σημεία του κόσμου. Θα μπορούσε κάποιος να τη χαρακτηρίσει και ως το ιδανικό μέρος για να περάσετε το πρωινό σας ανάμεσα σε θησαυρούς μικρής, αλλά και μεγάλης αξίας με τους οποίους μπορείτε να διακοσμήσετε το σπίτι σας!


Αναγνώσεις Archives - Ποιείν\nΣτο Κράτος των Αντινομιών\nθα ενθρονίσω το παράδοξο\nκι υστερικά θα πολεμώ\nμέχρι να πέσει.\nΗ φύση μου.\nΕίμαι η μήτρα του εθνικού επιβιωτισμού, γεννάω πατριώτες. Στα όρια του φαντασιακού σας, ούτε άνθρωπος ούτε γυναίκα, στα χρόνια της μεγάλης κρίσης να πλάθω συνειδήσεις. Και κρέμεται απ’ τα στήθη μου το έθνος και κραυγάζει κι αποκτώ μαζί παιδιά κι αξία. Στη θερμοκοιτίδα μέσα, απάνω στο βρεφικό κορμί χαράξατε ανάγλυφο μη τυχόν ξεχάσετε ποια είμαι.Μια επιθετική μεταφορά, τέτοια ανάγνωση αρμόζει καθώς το δάχτυλο σαλιώνει και τ’ ανάγλυφό μου διαπερνά κι εγώ με μάτια παιδικά σαν ενήλικη με βλέπω, κι έκβαση πολέμου αντιδραστικού στο κορμί μου αναζητώ. Πάντα μετρώ ήσυχα τα σημάδια μου, μη ταράξω τις βεβαιότητες των άλλων.\nΕίμαι μια μορφή εκτόνωσης για τον ανδρικό κομπλεξισμό. Δεν έχω καμία θέση μέσα στον κόσμο του κι αυτός δεν έχει θέση στον δικό μου κι όμως συνυπάρχουμε κι ίσως επιβιώνω. Εκπέμπω σ’ ενδιαφέρουσα συχνότητα, μα οι κεραίες μου βρίσκουν γυάλινο ταβάνι. Προορισμένη για πολλά, ικανή για τίποτα, δεσμοί συνάφειας με ό,τι κακό υπάρχει στον κόσμο, στο περιθώριο πάντα της ιστορίας που ξέρεις ν’ αφηγείσαι. Αντάρτισσες, ορφανές, ζητιάνες φουμάρουν στην άκρη της σελίδας μου, γεράσανε κι αυτές, μαζί μ’ εμένα. Πότε προλάβαμε να μάθουμε δε ξέρω, μωρά παιδιά… Μπορεί και να μη μάθαμε ποτέ εν τέλει, ναι ίσως δε μάθαμε ποτέ, γιατί αν ξέραμε κάτι θα λέγαμε, κάπως με λέξεις ή με χρώματα θα σηκώναμε κεφάλι. Φέρτε τα ρολόγια σας να τα σπάσω, να δώσω άλλοθι σε μυαλά συντηρητικά που θα σας πίνουν ακόμα το λαρύγγι σε είκοσι χρόνια από τώρα.\nΛεωνίδας Καζάσης, «Λοστός»\nΜιλούσε η συνείδηση της Μάρθας σε έναν άνδρα που την πολιορκούσε, και που απ’ ότι ομολογεί, αισθητικά δεν την άφηνε αδιάφορη. Ήταν ανήθικο να υπακούσει στα αισθητικά ερεθίσματά της, ήταν ανήθικο να ακολουθήσει την ψυχή της που εσύριζε να ανέβει, να εξέλθει, να εκφρασθεί.\nΗ αλλοτρίωση έχει και αυτή την ηθική της. Η Μάρθα ένοιωσε τύψεις, όταν θα ακολουθούσε τα αισθητικά συναισθήματά της, αγνοώντας τα οικονομικά κίνητρα που την κρατούσαν δέσμια στα χέρια του Ξενοφώντος. Ήταν πραγματικά ερωτευμένη με τα υλικά αγαθά! Ένας έρωτας αιώνιος, από τον οποίον ουδέν ερέθισμα εδύνατο να την αποσπάσει. Γι’ αυτό ο Ξενοφών, είπε, καμαρώνοντας, στον Αλκιβιάδη: «Δεν βαριέσαι, οι γυναίκες κρατούν την αγορά!» Αλλά έχασκε για κάμποσα λεπτά, όταν ο Αλκιβιάδης απήντησε: «Ασφαλώς, αφού είναι αναφρόδιτες!» Πριν προλάβει, να κλείσει το στόμα του, ο Ξενοφών, από τον αιφνιδιασμό που υπέστη, ο Αλκιβιάδης, με έναν ακόμη λοστό, απεφάσισε, να το κρατήσει ανοιχτό, λέγοντάς του: «Τα ιδανικά του καταναλωτισμού και της φιλοδοξίας ευνουχίζουν, σαπίζουν και θανατώνουν τους ανθρώπους, οι οποίοι θεωρούν ανήθικο το να εκφράζονται ελεύθερα, και ηθικό το να πουλιούνται για χρήμα και εξουσία, πλαγιάζοντας με εκείνους που δεν θέλουν, αυτοβιαζόμενοι. Άλλωστε, ποιός άλλος από τον εθελούσιο βιασμό θα μπορούσε να είναι ο ορισμός της πορνείας; Εάν οι άνδρες είχαν τα κότσια, να αντικρύσουν την πραγματική διάθεση που έχουν οι γυναίκες γι’ αυτούς, οι μισοί θα γίνονταν ομοφυλόφιλοι και οι άλλοι μισοί θα έπαιρναν σκληρά ναρκωτικά. Είναι δε, τόσο αναξιοπρεπείς και δειλοί, που νομίζουν, ότι, δωροδοκώντας τις γυναίκες, θα τις εμπνεύσουν έρωτα. Την υποχρέωση του εθελούσιου βιασμού που απαιτεί η δωροληψία, ναι! μπορούν να την αποσπάσουν˙ ερωτικό πόθο όμως, ποτέ!\nΧρήστος Νιάρος, “Βήματα αποσπασματικά”\nΒαδίζεις σε μια έρημο. Ακούς ένα πουλί να κελαηδάει,\nΤα χρώματα στον ουρανό ταξιδεύουν. Είναι μεγάλο το προνόμιο τους αυτό. Δεν δίνουν, ούτε δώσαν άλλωστε και καμμία αναφορά σε κανέναν. Ψωνίζουν από τα σύννεφα τα απολύτως απαραίτητα. Στην ελευθερία τους ακουμπάω τις σκέψεις μου. Δεσμεύω την έμπνευση και τις σκέψεις μου αυτή την στιγμή, πάνω τους. Σαν ρούχα βρεγμένα στην απλώστρα του χρόνου, εκεί έξω, όλα τα χρώματα περιμένουν πώς και πώς για να στεγνώσουν. Να ‘ρθουν μέσα. Να πάρουν την θέση τους. Κρατιέμαι από το τοπίο, σαν αφορμή, χωρίς χαλινάρια και σχοινιά, χρησιμοποιησα λίγες γραμμές της κ. Δημουλά.


Αποστολάκης: 'Επιδιώκουμε την ειρήνη, αλλά διαφυλάσσουμε τα κυριαρχικά μας δικαιώματα' - Άμυνα | News 24/7\nΑποστολάκης: "Επιδιώκουμε την ειρήνη, αλλά διαφυλάσσουμε τα κυριαρχικά μας δικαιώματα"\nΥπουργός Άμυνας, Ευάγγελος Αποστολάκης EUROKINISSI\nΟ υπουργός Εθνικής Άμυνας, Ευάγγελος Αποστολάκης, μίλησε στο 7ο Συνέδριο Αεροπορικής Ισχύος, με θέμα "Η αεροπορική ισχύς ως στρατηγικός παράγοντας στην εξέλιξη της άμυνας και ασφάλειας", που διεξάγεται στη Σχολή Ικάρων.\nnews247 15 Μαΐου 2019 19:14\n“Σε κάθε περίπτωση, επιδιώκουμε την ειρήνη και τη σταθερότητα, διαφυλάσσοντας παράλληλα αποφασιστικά τα κυριαρχικά μας δικαιώματα”, διεμήνυσε προς πάσα κατεύθυνση ο υπουργός Εθνικής Άμυνας Ευάγγελος Αποστολάκης, μιλώντας στο 7ο Συνέδριο Αεροπορικής Ισχύος, με θέμα «Η αεροπορική ισχύς ως στρατηγικός παράγοντας στην εξέλιξη της άμυνας και ασφάλειας», που διεξάγεται την Τετάρτη και την Πέμπτη στη Σχολή Ικάρων, στην αεροπορική βάση Δεκελείας στο Τατόι.\n“Ζούμε με έναν δύσκολο γείτονα. Αντιμετωπίζουμε τις προκλήσεις της Τουρκίας στο Αιγαίο, αντιδρώντας πάντα με σύνεση και στρατηγική ψυχραιμία. Παρά τα υφιστάμενα προβλήματα, οι προσπάθειές μας στοχεύουν στην εξομάλυνση. Σε αυτό το πλαίσιο, έχει προγραμματιστεί για τις επόμενες ημέρες μια συνάντηση αντιπροσωπειών των δύο χωρών προκειμένου να καθοριστούν δράσεις στο πλαίσιο των Μέτρων Οικοδόμησης Εμπιστοσύνης. Σε κάθε περίπτωση, επιδιώκουμε την ειρήνη και τη σταθερότητα, διαφυλάσσοντας παράλληλα αποφασιστικά τα κυριαρχικά μας δικαιώματα”, ανέφερε χαρακτηριστικά.\nΠαράλληλα, αναφέρθηκε στην “πρόσφατη απόφαση της Τουρκίας να προχωρήσει σε παράνομη γεώτρηση εντός της Αποκλειστικής Οικονομικής Ζώνης της Κυπριακής Δημοκρατίας. Μια απόφαση την οποία καταδικάσαμε και η οποία προκάλεσε πλήθος αντιδράσεων διεθνώς από την ΕΕ, τις ΗΠΑ, τη Γαλλία, το Ισραήλ, την Αίγυπτο και άλλες χώρες. Χαιρετίζουμε την ψύχραιμη στάση που υιοθέτησε η Κύπρος και παραμένουμε συντονισμένοι με την Κυπριακή Δημοκρατία, καθώς και με τους Ευρωπαίους εταίρους και συμμάχους μας για μελλοντικές ενέργειες”, επανέλαβε ο υπουργός.\nΌπως αναφέρει το Militaire.gr, στην ομιλία του ο κ. Αποστολάκης επισήμανε, μεταξύ άλλων, ότι “καθ’ όλη τη διάρκεια της ιστορίας της ανθρωπότητας, η ειρήνη ποτέ δεν ήταν δεδομένη. Τα Βαλκάνια, η Μέση Ανατολή, η Βόρεια Αφρική και η Ανατολική Μεσόγειος, η γειτονιά μας, είναι μια περιοχή μεγάλης στρατηγικής σημασίας, η οποία χαρακτηρίζεται από ένα ευρύ φάσμα αναδυόμενων προκλήσεων ασφαλείας.\nΑποτυχία αντιμετώπισης αυτών των προκλήσεων θα έχει σίγουρα αρνητικές επιπτώσεις για τη σταθερότητα της περιοχής, ενώ οι συνέπειες ενδέχεται να επεκταθούν στην άμεση περιφέρεια και πέραν αυτής”, προειδοποίησε. “Δεδομένης της διαφορετικής φύσης, της κλίμακας και της πολυπλοκότητάς τους, καμία χώρα δεν μπορεί να τις αντιμετωπίσει μόνη της. Επιβάλλεται η συντονισμένη πολυμερής συνεργασία περιφερειακών και διεθνών συμμάχων και εταίρων. Θα πρέπει να συμφιλιωθούμε με αυτήν την ιδέα”, ανέφερε χαρακτηριστικά.\n“Σε αυτό το ρευστό και αβέβαιο γεωπολιτικό περιβάλλον, η Ελλάδα, ως σημαντικός δρων και πυλώνας σταθερότητας στην ευρύτερη περιοχή, διαδραματίζει κεντρικό ρόλο στην προαγωγή συνεργειών και πρωτοβουλιών. Δημιουργούμε παραγωγικές σχέσεις και βελτιώνουμε ήδη υφιστάμενες, πέραν του ΝΑΤΟ και της ΕΕ. Η Ελλάδα αποτελεί ακρογωνιαίο λίθο της σταθερότητας. Χτίζει γέφυρες συνεργασίας και διαλόγου με τις χώρες της ευρύτερης περιοχής, συμβάλλοντας ταυτόχρονα στην ανάπτυξη σχέσεων καλής γειτονίας, αμοιβαίας εμπιστοσύνης και γόνιμης αλληλεπίδρασης.\nΗ συμβολή των Ενόπλων Δυνάμεων σε αυτήν την εθνική προσπάθεια συνίσταται στην άσκηση ενεργής, πολυδιάστατης αμυντικής διπλωματίας, η οποία υπηρετεί και εκτείνεται στο πολιτικό πεδίο. Αναπτύσσουμε πληθώρα δραστηριοτήτων και κοινή εκπαίδευση με τις Ένοπλες Δυνάμεις σχεδόν όλων των χωρών της περιοχής, αλλά και από τον υπόλοιπο κόσμο. Φυσικά, καλλιεργούμε τις σχέσεις μας με την Κύπρο, την Αίγυπτο, τον Λίβανο, το Μαρόκο, τις χώρες του Κόλπου, το Ισραήλ, την Ιορδανία, τις ΗΠΑ και τις βαλκανικές χώρες.\nΌσον αφορά την ευαίσθητη περιοχή των Βαλκανίων, η Ελλάδα συνεχίζει να επιδιώκει την ενίσχυση της σταθερότητας και τον ευρωατλαντικό προσανατολισμό των χωρών της περιοχής, με την υλοποίηση και την οικοδόμηση αμυντικών δυνατοτήτων. Σε αυτό το πλαίσιο, μαχητικά αεροσκάφη της Πολεμικής Αεροπορίας έχουν αναλάβει το έργο επιτήρησης του εναέριου χώρου της Αλβανίας και του Μαυροβουνίου και, σύντομα, και της Βόρειας Μακεδονίας.\nΗ αμυντική διπλωματία μας αξιοποιεί τις καλές σχέσεις που η Ελλάδα παραδοσιακά έχει με τον αραβικό κόσμο, συμβάλλοντας έτσι στη σταθερότητα της Νοτιοανατολικής Μεσογείου. Συνεπώς, φέρνουμε κοντά χώρες με ιδιαίτερες, διαφορετικές ή ιστορικά αντίθετες πολιτικές, προάγοντας τη μεταξύ τους συνεργασία”.\nΣτο σημείο αυτό ο κ. Αποστολάκης παρατήρησε ότι “η αεροπορική ισχύς, μέσω της αμυντικής συνεργασίας, έχει απτή και πολύτιμη συμβολή για την καλλιέργεια συνεργασιών και την ανάπτυξη συνεκτικής και αποτελεσματικής αποτροπής και συλλογικής άμυνας.\nΤο καλύτερο παράδειγμα αυτού αποτελεί η άσκηση «ΗΝΙΟΧΟΣ» που πραγματοποιήσαμε τον προηγούμενο μήνα, μία από τις μεγαλύτερες αεροπορικές ασκήσεις στη Μεσόγειο για το 2019, κατά την οποία σύμμαχοι και εταίροι του ΝΑΤΟ εκπαιδεύονται δίπλα-δίπλα. Με αυτόν τον τρόπο στέλνουμε επίσης ένα σαφές μήνυμα για την ικανότητά μας να επιχειρούμε αρμονικά και αποδοτικά μαζί, καθώς και της αποφασιστικότητάς μας να προαγάγουμε την ασφάλεια και σταθερότητα στην ευρύτερη περιοχή”, σχολίασε περαιτέρω.\nΑναφερόμενος ειδικότερα στην αεροπορική ισχύ ο υπουργός Εθνικής Άμυνας παρατήρησε μεταξύ άλλων ότι “η σύγχρονη αεροπορική ισχύς έχει τη δυνατότητα να προβάλλει τις προθέσεις ενός κράτους και να υποστηρίξει τους εθνικούς του στόχους και συμφέροντα. Αλλά η αεροπορική ισχύς δεν μπορεί πλέον να εξετάζεται μεμονωμένα. Πρέπει να ενταχθεί και να αλληλεπιδρά με άλλους κλάδους και συστήματα συμμαχιών. Έτσι, για να αποφέρει τη μέγιστη ισχύ και να επιτύχει τα επιθυμητά στρατηγικά αποτελέσματα στο σωστό τόπο και χρόνο, η αεροπορική ισχύς πρέπει να εφαρμόζεται σε πολυχωρική βάση με άλλα στρατιωτικά εργαλεία και όργανα εθνικής ισχύος. Και βεβαίως, σύμφωνα με τις εθνικές προτεραιότητες άμυνας και ασφάλειας υποστηρίζοντας τους σκοπούς, τους τρόπους και τα μέσα της υψηλής στρατηγικής.\nΣε αυτούς τους καιρούς των ραγδαίων αλλαγών και των απρόβλεπτων προκλήσεων, οι οποίες τονίζουν την ανάγκη για προσαρμοστικότητα, ευελιξία και ευστροφία, ο μετασχηματισμός και η προσαρμογή των Ενόπλων Δυνάμεων στις νέες συνθήκες αποτελούν μονόδρομο. Ταυτόχρονα, οι επενδύσεις στην ανάπτυξη δυνατοτήτων καθίστανται αναγκαίες”, προσέθεσε.\n“Η Ελλάδα θεωρεί τις πολυμερείς συνεργασίες για την περιφερειακή και παγκόσμια ασφάλεια μια από τις ύψιστες προτεραιότητές της. Τιμούμε τις δεσμεύσεις μας στο πλαίσιο του ΝΑΤΟ, της ΕΕ και του ΟΗΕ. Προάγουμε την ειρήνη και σταθερότητα, επιχειρώντας από κοινού με τους Συμμάχους και τους Εταίρους μας, σύμφωνα με τον Καταστατικό Χάρτη των Ηνωμένων Εθνών, το Διεθνές Δίκαιο και τις υφιστάμενες Συνθήκες”, κατέληξε.\nΜεταξύ των συμμετεχόντων στο συνέδριο είναι ο διοικητής των Αεροπορικών Δυνάμεων του ΝΑΤΟ και διοικητής των Αμερικανικών Αεροπορικών Δυνάμεων Ευρώπης και Αφρικής, ο διοικητής της Αεροπορίας του Ισραήλ, ο στρατιωτικός σύμβουλος του ΟΗΕ για τις ειρηνευτικές επιχειρήσεις, ο διοικητής της αερομεταφερόμενης δύναμης Έγκαιρης Προειδοποίησης και Ελέγχου του ΝΑΤΟ, ο υποδιοικητής της συμμαχικής διακλαδικής Διοίκησης Δυνάμεων της Νάπολης και ο υποδιευθυντής του Κλάδου Εκπαίδευσης της Βασιλικής Αεροπορίας της Ιορδανίας.\nΤο 7ο Συνέδριο Αεροπορικής Ισχύος, διεξάγεται στο αμφιθέατρο «Υποσμηναγός (Ι) Νικόλαος Σιαλμάς» της Σχολής Ικάρων στη Δεκέλεια, στις 15 και 16 Μαΐου με θέμα «Η Αεροπορική Ισχύς ως Στρατηγικός παράγοντας στην εξέλιξη της Άμυνας και της Ασφάλειας».\nΣτον χώρο VIP πρόκειται να παρουσιαστούν δέκα εμβληματικά εκθέματα της συλλογής του Μουσείου Αρχαίας Ελληνικής Τεχνολογίας Κώστα Κοτσανά με συνάφεια προς το αντικείμενο του συνεδρίου. Επίσης στον χώρο έξω από το Αμφιθέατρο «Νικόλαος Σιαλμάς» θα διεξαχθούν εργαστήρια (Workshops) με επιλογή των παρακάτω τριών θεματικών ενοτήτων:\n- Υπολογιστικές Μηχανές της Αρχαιότητας\n- Παιχνίδια Στρατηγικής των Αρχαίων Ελλήνων\nΟι συμμετέχοντες θα έχουν την ευκαιρία να αλληλεπιδράσουν μεταξύ τους μέσα από ένα εκπαιδευτικό – ψυχαγωγικό εργαστήρι που θα λειτουργήσει ως συνδετήριος κρίκος της αρχαιότητας με το σήμερα στον τομέα της τεχνολογίας.\nΠΕΡΙΣΣΟΤΕΡΑ: Ευάγγελος Αποστολάκης, Τουρκία\nΕΕ: Στο τραπέζι επιβολή μέτρων κατά της Τουρκίας\nΣτη Λευκορωσία παίζουν ακόμα μπάλα και μάλλον φαντάζεσαι γιατί\nΑΕΚ: Deadline 60 ημερών\nΓιώργος Κακοσαίος: Ο γιος του Πλούταρχου έβγαλε το πρώτο του τραγούδι (και πρέπει να τον δεις και να τον ακούσεις)\nΚαρέρα: "Στόχος η έξοδος στο Champions League και το Κύπελλο"\nΠΑΟΚ: Έχει το "πάνω χέρι" για Μίσιτς\nΟι Backstreet Boys τραγουδάνε το I Want It That Way, χαρούμενο 1999\nΟ Tommy Hilfiger γιορτάζει την35η επέτειο του brand με τη γυναικεία συλλογή Tommy Hilfiger Icons για την Άνοιξη 2020\nΜανώλης Γλέζος, ένας παρτιζάνος 100 ετών\nΟι τροφές που πρέπει να καταναλώνεις συχνά για να μην παχύνεις και να έχεις την υγειά σου\nΠώς θα περιποιηθείς τα φρύδια σου μόνη σου σύμφωνα με τη brow expert\nΗ εμφάνιση του Σακίλ Ο' Νίλ σε ντοκιμαντέρ με τίγρεις είχε αιτία\nΟ λόγος που η ΔΟΕ έπρεπε να ανακοινώσει άμεσα πότε θα γίνουν οι Ολυμπιακοί Αγώνες


etsi apla: Αυγούστου 2009\nΤο μόνο που υπάρχει είναι ο χώρος (και αυτό όχι σίγουρα)\nΣκέψου τον πλανήτη μας σαν ένα ηλεκτρόνιο που περιστρέφεται γύρω απο τον πυρήνα που είναι ο ήλιος σε ένα άτομο που είναι το πλανητικό μας σύστημα. Δεν είναι και δύσκολο να το σκεφτείς και καθόλου να ισχύει.\nΣκέψου πως είμαστε ο μικρόκοσμος ενός άλλου κόσμου. Η ύλη, η τόσο μικρή, απο έναν κόσμο μεγαλύτερο. Σκέψου πως πάνω σε ότι αγγίζεις ίσως υπάρχουμε κατα βάθος τόσοι πλανήτες.\nΣκέψου οτι το σύμπαν μας τελικά αποτελεί ένα κουμπί απο ένα λαπτοπ που αγγίζει ένατ τεράστιος άνθρωπος για εμάς. Ένας που και αυτός νομίζει οτι είναι ο μοναδικός αλλά ζει και αυτός με τη σειρά του σε ένα ηλεκτρόνιο.\nΚαι πάει έτσι η ιστορία...\nAφού μας π@%@#%ξε τώρα είναι τελειωμένη υπόθεση...\nΤελειωμένοι υπόθεση ο Καραμανλής και η ΝΔ κατα τις εφημερίδες. Αφού μας ξέσκισε και μας έκαψε τώρα απλά τετλιωμένη υπόθεση. Η υποκρισία των μέσων μαζικής ενημέρωσης φαίνεται για ακόμη μία φορα. Αφού λοιπόν δεν την βλέπουν την ΝΔ να κρατάει πολύ και να μην ξαναβγαίνει για καμια 10ετία και βάλε τώρα αρχίζουν και γλύφουν το ΠΑΣΟΚ.\nΑλλά δεν έχουν όμως άδικο που λένε για το ότι η ΝΔ τελείωσε. Άλλωστε τι είδαμε σ' αυτά τα χρόνια της διακυβέρνησης; Σκάνδαλα. Καταστροφές. Πνιγμους. ΜΕταναστες κακοποιημένους, Ένα παιδί να δολοφονειται απο την αστυνομία. Την αστυνομία στην χειρότερη μορφή αυταρχισμού μετα την χούντα. Και τα λοιπά.\nΚάποιος που θα ξαναψηφίσει ΝΔ πρέπει να είναι διανοητικά καθυστεριμένος για να το πράξει. Ή πρέπει το επίπεδο φανατισμού του να είναι σε τέτοιο βαθμό που να μπορεί να συγκριθεί με τους καμικάζι αυτοκτονίας.\nΌχι. Δεν δίνω σαν λύση βέβαια τις εκλογές. Θα ήταν ουτοπικό να πω πως οι εκλογές αλλάζουν τα πράγματα προς το καλύτερο. Άλλωστε οι αναρχικοί το έχουν πει. Αν οι εκλογές άλλαζαν κάτι θα ήταν παράνομες. Εννοείται προς το καλύτερο. Γιατί προς το χειρότερο αλλάζουν. Γιατί απο την βουλή περνιούνται οι αντικοινωνικοί νόμοι κάθε λογής. Αλλά θα πρέπει να ήταν άλλο τόσο χαζό να μην με νοιάξει και να πω πως τα ίδια θα είναι με την ΝΔ.\nΌχι. Με την ΝΔ τα πράγματα έγινανα πολύ χειρότερα. Πάλι καλά όμως που δεν έφτασα σε μία ηλικία να λέω οτι θέλω το καλύτερο χειρότερο. Γι' αυτό δεν θα προτιμήσω ούτε το ΠΑΣΟΚ ούτε το ΚΚΕ ούτε το ΛΑΟΣ. Φυσικά ούτε τους κουλτουριάριδες ματσωμένους του ΣΥΝ. Κανέναν.\nΤο μέλλον το δείχνει ο δρομος...\ntagzzz διακυβέρνησημ βουλή, δρόμος, ΚΚΕ, κόμματα, λαος, ΝΔ. ΠΑΣΟΚ, πορείες, σκάνδαλα, ΣΥΝ\nΠοιός ευθύνεται για την οικονομική κρίση;(απαγορεύεται η ανάγνωση κατω των 18 ετών)\nΒρε καριολη αφεντικό!!! Πουτάνας γιέ. Αρχίδι της κοινωνίας με μανδύα καλοσυνάτου ανθρώπου, κοινωνικού και πρόσχαρου. Πού οφείλετε ρε μπάσταρδε η οικονομική κρίση; Στους μετανάστες και ειδικά στους Αλβανούς που λες οτι ηρθαν στην Ελλάδα και πως θα μας καβαλήσουν; Στους μαύρους απο την Αφρική που ήρθαν και πουλάν πλαστά cds;\nΞέρεις την απάντηση αρχίδι της κοινωνίας. Κατακάθι του κόσμου όλου. Ξέρεις πως εσύ ο ίδιο έσκαψες τον λάκο σου και χώθηκες μέσα. Μα κάνεις τον κινέζο. Λες οτι δε ξέρεις ποιός φταίει. Και απο κει που είσαι εθνικόφρον δεξιός (ακρο) τώρα μου το γυρνάς στο κεφάλαιο. Φταίει λέει το σύστημα. Ακούτε άνθρωποι; Ο παπάρας λέει οτι φταίει το σύστημα. Ένα σύστημα που τον αφήνει να έχει εργαζόμενους δούλους με 700Ε το μήνα και χωρίς ασφάληση. Ένα σύστημα που μάντρωνε παιδιά γιατί βγήκαν στο δρόμο να φωνάξουν οτι τέτοιοι τύποι σαν και αυτόν είναι αποβράσματα. Οτι πληρώνουν λίγα και γεύονται τα πολλά, μα θέλουν ακόμα περισσότερα.\nΕσύ δεν είσαι παπάρα που μου έλεγες οτι εδώ δεν είμαστε δημόσιο και δεν έχουμε ωράρια; Τώρα τι έγινε; Δεν πουλάμε μαλακάκο;\nΚάτι τέτοιοι σαν και 'σένα σημιούργησαν το πρόβλημα. Κάτι τέτοιοι σαν και 'σένα κάνουν την νεολαία να σου καίει το αμάξι.\nΚαι πώς περιμένεις να πουλήσεις το προϊόν σου ρε βλάκα (γιατι αν και έχεις λίγα στοιχεία εξυπνάδας για γενικά βλάκα με σκληρότητα κακία και έπαρση πρόκειται) όταν ο κόσμος που θα το αγοράζει δεν έχει λεφτά γιατί ΕΣΥ του τα στέρησες;\nΠολύ θα χαιρόμουν να έβλεπα την επιχείρησή σου, το αμάξι σου και ότι άλλο αντικείμενο αγόρασες με τον δικό μου τον ιδρώτα να γίνεται παρανάλωμα του πυρός.\nΠραγματικά δε με ενδιαφέρει.\ntagzzz αφεντικό, γεννιά των 700 ευρώ, δούλος, νεολαία, οικονομία, φωτιά\n(Αναρτήθηκε στο greekrider.blogspot.com απο τον Greek Rider):\ntagzzz Δημοκρατία, δικτατορία, ελλάδα, καραμανλής, μετρα, πλούσιοι, φοροι, φτωχοί\nΜιλάω για τον πόλεμο του τρωκτικού και της ζούγκλας του Μάκη Τριανταφυλλόπουλου. Και γενικά για τα blog τέτοιου τύπου. Άρχισε το τρωκτικό να την λέει στον μέγα χαφιέ τον Μάκη και άρχισε και αυτός τα gay του, δηλαδή την αντίποινα και έφτασαν σε σημείο να το καταγγείλουν στην google για να το εξετάσει σύμφωνα με τις κατηγορίες που του προσάπτουν.\nΈκλεισε για μια μέρα η σαβούρα (γιατι περι σαβούρας πρόκειτε το εν λόγω blog) και βγήκαν οι υπερελέυθεροι (και καλά) συγγραφείς άλλων μπλογκ να μιλήσουν για λογοκρισία. Να αρχίσουν να βρίζουν την ζούγκλα (το μπλογκ) του Μάκη κλπ. Αυτά για μερικές ώρες αφού μετά ξανάνοιξε.\nΤΑ ΑΡΧΙΔΙΑ ΜΑΣ ΚΟΥΝΙΟΥΝΤΑΙ. Αυτό έχω να πω και στο ένα site και στο άλλο.\nΣτον πούτσο μου ρε μαλακες απο το τρωκτικό για την σαβούρα που προωθείτε σαν ειδήσεις. Δημοσιογράφοι του κώλου είστε. Και να σας κλείσουν δεν χάνει κανείς τις "αποκαλύψεις" για το ποιά ηθοποιός έχει τοοοοόσο πεσμένο βυζί ή ποιός τραγουδιστής είναι στην αποτοξίνωση.\nΣτα αρχίδια μου τα αυτά που γράφετε. Αν το επίπεδό σας είναι επίπεδο πάτου βόθρου τότε πραγματικά δεν με νοιάζει να σας κόψουνε 1000 φορές απο τον ιστό. Και αν οι οπαδοί σας είναι τέτοιοι και γουστάρουνε τότε μάλλον δεν λεχω εγώ θέση στον ιστό.\nΤέτοιοι σαν και εσάς με ειδήσεις τύπου ΣΤΑΡ ( ή ΑΛΤΕΡ, τηλεόραση δεν βέπω για να θυμάμαι ποιο είναι πιό σαβούρα) πάνε την ενημέρωση πίσω. Τέτοιοι σαν και εσάς που θεωρείτε και τους εαυτούς σας δημοδιογράφους, αρθρογράφους ή τέλος πάντων κάτι που βοηθάει στην ενημέρωση του κόσμου και την διαμόρφωση συνειδήσεων έχουν κάνει τον κόσμο έτσι όπως είναι. Αν δεν είναι ο σκοπός σας όμως να διαμορφώσετε συνειδήσεις τότε καλύτερα να σταματήσετε να γράφετε. Ή τουλάχιστον βάλτε στον τίτλο οτι είστε μπλόγκ χαβαλέδων. Μπλόγκ κουτσομπολιού και της πλάκας. Που να συγκριθεί το σκουπιδαριό σας με το TVXS? Που να συγκριθεί το περιεχόμενο της ενημέρωσής σας με αυτό της ιστοσελίδας την "Ναυτεμπορικής" ή του reuters? Και τολμάτε να λέτε οτι βγάζετε και πρώτοι ειδήσεις. Μήπως και είσασταν μπροστά στα γεγονότα. Απο τον καναπέ δεν άρχισε καμία επανάσταση ζώα.\nΌσο για τον Μάκη.... Δεν αξίζει ούτε να ασχολθείς με ανθρωπάκια σαν και αυτόν. Απλά είναι ο τύπος που περιγράφει ο Ράιχ στο βιβλίο του "άκου ανθρωπάκο". Βέβαια αν ήταν στην εποχή του Ράιχ μάλλον θα έβαζε τον εισαγγελέα να τον κυνηγήσει και αυτόν. Αλλά Μάκη μου μην στεναχωριέσαι. Το έκαναν άλλα ανθρωπάκια εκείνης της εποχής.\nΓι΄αυτό που εξοργήζομαι περισσότερο βέβαια είναι που ο κόσμος υποστηρίζει τέτοιες σαβούρες wanna be δημοσιογράφους, κατίνες της γειτονιάς. Αλλά είναι δείγμα της απομόνωσης των καιρών που βιώνει ο κάθε άνθρωπος. Άλλωστε ψυχολόγοι θεωρούν πως το κουτσομπολιό και η λασπολογία είναι δείγμα κατάθληψης και μοναξιάς...\ntagzzz μάκης, μπλόγκ, τριανταφυλλόπουλος, τρωκτικό, τύπος, blog, google, site, troktiko


O'Riley's Irish Pub Downtown (Pensacola, Φλόριντα) - Κριτικές\nO'Riley's Irish Pub Downtown: Εστιατόρια στην περιοχή\nΔραστηριότητες κοντά σε: O'Riley's Irish Pub Downtown\nO'Riley's Irish Pub Downtown, Pensacola - Κριτικές\nΝο 7 από 8 Φαγητό και ποτό - Pensacola\nΦαγητό και ποτό, Νυχτερινή ζωή, Άλλο φαγητό και ποτό, Μπαρ και κλαμπ Περισσότερα\nΔεν προσαρμόσθηκε αποδοκιμασίες. Αρκετά απογοητευμένος με αυτό το Irish Pub Ένας από τους φιλικούς μπάρμαν ήταν εξαιρετικά αντιεπαγγελματικό, επιθετική και αγενείς προς ένα συνάδελφο στους πελάτες που πληρώνουν. Ήρθε σε ένα σημείο όπου ο μπάρμαν ήθελε να φιλονικούμε για το τίποτα. Δεν το φιλικότατο εμπειρία....Ίσως με την πάροδο του χρόνου θα βελτιωθεί. Το διώροφο κτήριο μέσης pub δίκαιη και αξιοπρεπή επιλογή από ποτά. Θα μπορούσε να είναι μια υπέροχη τοπική μία ημέρα. Ζωντανή μουσική, αλλά δεν είναι πραγματικά ένα συναυλιακό χώρο. Καλό τραπέζια μπιλιάρδου στον επάνω όροφο. Μου άρεσε στο πρώτο, αλλά όπως εγώ δεν θα το συνιστούσα γιατί ζούμε αφιλόξενη και θρασεία συμπεριφορά του προσωπικού. Καλύτερα μέρη στο downtown Pensacola μπορείτε να απολαύσετε μερικά τρόφιμα και ποτάΠερισσότερα\nΟ/η Warren S, Owner του O'Riley's Irish Pub Downtown, έχει απαντήσει σε αυτή την κριτικήΑπάντηση: 20 Ιουνίου 2017\nΈχουμε σταματήσει για μια μπύρα με τα σκυλιά στο δρόμο μπροστά από το O'Riley πριν, αλλά για να φθάσουμε σε Mardi Gras συμβάν χωρίς να τα σκυλιά οπότε πήγαμε σε και είχε μια μπίρα. Μας πήρε περίπου 4 λεπτά για να ολοκληρωθεί σε μια ευχάριστη...συνομιλία με ένα άλλο ζευγάρι. Αυτό είναι ένα ωραίο και φιλικό μέρος. Υπέροχη ατμόσφαιρα. Δεν την έχω δοκιμάσει το φαγητό ακόμα, αλλά θα το κάνουμε.Περισσότερα\nΔεν παραδοσιακή πίτα Shepherd - μοιάζει περισσότερο με ένα πιάτο τσίλι\nΕίμαι δίνοντας O'Riley τα αστέρια εκεί ακόμα και αν δεν μπορώ να πιστέψω ότι πραγματικά αξίζει. Υπήρχαν πέντε μας για το μεσημεριανό γεύμα και πήραμε ένα μέσο όρο βαθμολογίας για να καταλήξει σε αυτό. Η συμφωνία ήταν όμως την υψηλότερη βαθμολογία εκπροσωπήθηκαν από ένα ζευγάρι...που δεν είχε ποτέ αυθεντικά ιρλανδικά πιάτα. Σερβιτόρα ήταν ευχάριστο αλλά η εξυπηρέτηση ήταν πολύ αργή. Δεν είχαμε καμία αναμονή αφού φτάσαμε κοντά σε σημεία ενδιαφέροντος όπως: στις 1:00 το Σάββατο. Στην πραγματικότητα, ο μπάρμαν έπρεπε να εντοπίσουν τις σερβιτόρες να έχουν την έδρα μας. Μεταξύ μας κλείσαμε αρκετές πίτα Shepherd, τα ψάρια'n πατάτες και τις τράβηξε χοιρινό ρυθμιστικά. Είχα την εντύπωση ότι η έλξη συρόμενων ρυθμιστικών χοιρινό ήταν εξαιρετικό αλλά δεν ενδιαφερόταν για τον Cole slaw. Θα ήθελα επίσης να δοκιμάσετε το ψάρι'n chips. Εγώ δεν ενδιαφερόταν για τα ψάρια. Είχε ένα "ύποπτο" γεύση. Συνήθως ένα ήπιο ψάρια χρησιμοποιείται έτσι δεν είμαι σίγουρος τι χρησιμοποιήθηκε στο O'Rileys. Ωστόσο, το άτομο που παρήγγειλε έδωσε το ψάρι 4 αστέρων. Στη συνέχεια, υπήρξε η πίτα Shepherd. Αυτό στην πραγματικότητα είναι ό,τι μπορούμε για να σταματήσει. Συνήθως το μόνο μέρος για να πάρετε πίτα Shepherd είναι μια παμπ. Έχουμε επισκεφτεί αρκετές παμπ ακριβώς για αυτό το στοιχείο του μενού. Η πίτα Shepherd σερβίρεται εδώ σίγουρα δεν είναι αυθεντικό πίτα Shepherd. Η γεύση μοιάζει περισσότερο με τσίλι λόγω της επιπλέον καρυκεύματα που χρησιμοποιούνται. Εάν ψάχνετε για πίτα Shepherd, ώστε να μην. Αν θέλετε μια νέα πικάντικη εκδοχή, ίσως θα ήταν καλό. Δεν θα επανέλθω.Περισσότερα\nΜην πάτε για την εξυπηρέτηση\nΉταν αργά το απόγευμα και αποφάσισε ότι θα προσπαθήσουμε O'Riley's για λίγο "αστάρι" πριν από μια Wahoos παιχνίδι. Ενδείξεις μας κατεύθυνε να καθίσετε στον εαυτό μας, έτσι ώστε εμείς. Δροσιστείτε με παμπ -- ένιωσα πολύ άνετα. Ωραίο για να παρακολουθείτε αθλητικά γεγονότα. Αυτό είναι το...σημείο όπου O'Riley's παίρνει καλή βαθμολογία. Η μόνη απογοήτευση ήταν η/προσωπικό σερβιρίσματος. Χρειάστηκαν appx 30 λεπτά για να έρθει από τους σερβιτόρα. Όταν φτάσαμε πήρε τα εντάλματα ποτό και φαγητό. Εδώ είναι που πηγαίνει νότια. Ήταν ακόμη 30 λεπτά πριν κάποιος ήρθε στο τραπέζι μας· ήταν το προσωπικό της κουζίνας μας φέρνουν φαγητό. Ναι, το φαγητό έφτασε πριν τους ποτά. Φαγητό ήταν μέτριο, αλλά σίγουρα δεν είναι αρκετά καλό για να ζήσουμε με κακή εξυπηρέτηση. Μην πάτε εκεί αν είστε δεν πρόκειται να καθίσετε στο μπαρ, πιέζει ο χρόνος, ή που επιθυμούν να εξυπηρετούνται από ένα εξειδικευμένο προσωπικό σερβιρίσματος. Ελπίζω ότι θα μπορέσουμε απλώς τις έπιασε στο κακό καιρό -- θα προσπαθήσουμε ξανά.Περισσότερα\nΩραία σχεδιασμένο pub με μεγάλη ποικιλία ποτών. Πολύ ευρύχωρο και τα ξύλινα αντικείμενα είναι απίστευτο. Ποτό τιμών είναι κατά μέσο όρο σε σύγκριση με την τοπική περιοχή, αλλά το κλίμα είναι πολύ καλύτερο.\nΥπέροχο μέρος, πολύ φιλικό προσωπικό. Κουζίνα ήταν υπό ανακαίνιση έτσι ώστε δεν υπάρχει διαθέσιμο φαγητό αλλά αυτό ήταν εντάξει γιατί αυτό που ψάχναμε για απογευματινό καφέ, ιρλανδική φυσικά, στο βροχερό απόγευμα\nΥπέροχο μέρος για να περάσω και από το Golf ακτές. Εξαιρετική εξυπηρέτηση και εξαιρετικές μπίρες. Irish Pub αρουραίων. Σας συνιστούμε να πέσει σε μια γουλιά.\nΕίχαμε μια έκρηξη! Ο μπάρμαν ήταν ευγενική και άμεση. Οι τουαλέτες ήταν πεντακάθαρα. Ήταν φιλόξενο περιβάλλον. Μου άρεσε πολύ το τεράστιο τη Τζένα παιχνίδι που είχαν συστήσει στο εξωτερικό αίθριο. Παίξαμε για ώρες!\nΕξαιρετικό ποτό/γεύμα! Καλό προσωπικό και υπέροχη εξυπηρέτηση! Είχαμε Γαρίδες/mango με σαλάτες και ψάρια N chips. Εξαιρετικό φαγητό, σερβίρεται γρήγορα σε μια καλή ατμόσφαιρα. Δεν ήταν εύκολο να χαλαρώσουν και να κουβεντιάσουν. Χώρος στάθμευσης μπορεί να είναι προβληματική όταν πρόκειται για το πολυσύχναστο κέντρο της πόλης.\nΛάβετε γρήγορα απαντήσεις από το προσωπικό του O'Riley's Irish Pub Downtown και από προηγούμενους επισκέπτες.\nΕξειδικευμένα μουσεία, Περιηγήσεις ιστορίας και πολιτισμικής κληρονομιάς, Περιηγήσεις χωρίς ξεναγό και ενοικιάσεις


Εγκεφαλικό: Η μεγάλη κατανάλωση αναψυκτικών τριπλασιάζει τον κίνδυνο - HealthPanda\nΠοσοστό μεγαλύτερο από το 75% των ασθενών που παθαίνουν εγκεφαλικό επεισόδιο για πρώτη φορά, έχουν υψηλή αρτηριακή πίεση. Αυτό έδειξε νέα έρευνα της Αμερικανικής Ένωσης για την Καρδιά.\nΈνα ποσοστό κοντά στο 77% των ατόμων που παθαίνουν εγκεφαλικό επεισόδιο για πρώτη φορά, έχει αρτηριακή πίεση υψηλότερη από 140/90 mmHg.\nτο φυσιολογικό θεωρείται αρτηριακή πίεση μικρότερη από 120/80 mmHg. Αυτό λένε τα αμερικανικά Κέντρα Ελέγχου και Πρόληψης Νοσημάτων (CDC).\nΑυτός είναι και ο πιο σημαντικός λόγος για τον οποίο οι γιατροί λένε ότι ο καλύτερος τρόπος για να αποφύγετε ένα εγκεφαλικό επεισόδιο είναι να μειώσετε την αρτηριακή σας πίεση. Και ο καλύτερος τρόπος για να μειώσετε την αρτηριακή πίεση είναι να κάνετε αλλαγές στην διατροφή σας. Μπορείτε να περιορίσετε το αλάτι και το αλκοόλ. Υπάρχουν όμως άλλα κοινά τρόφιμα και ποτά που αυξάνουν τον κίνδυνο εγκεφαλικού.\nΜια πρόσφατη μελέτη διαπίστωσε ότι ένα άλλο δημοφιλές ποτό μπορεί να τριπλασιάσει τον κίνδυνο εγκεφαλικού επεισοδίου, εφόσον το πίνετε κάθε μέρα τουλάχιστον μία φορά. Παρόλο που συχνά πλασάρεται στην αγορά ως πιο υγιεινή επιλογή.\nΕρευνητές από την Ιατρική Σχολή του Πανεπιστημίου της Βοστώνης εξέτασαν τις μακροπρόθεσμες επιπτώσεις στην υγεία από την κατανάλωση ποτών με τεχνητά γλυκαντικά. Δημοσίευσαν τα συμπεράσματα τους στο περιοδικό Stroke. Οι ερευνητές εξέτασαν τις περιπτώσεις σχεδόν 3.000 ατόμων άνω των 45 ετών. Κατέγραψαν τυχόν εγκεφαλικά επεισόδια κατά τη διάρκεια 10 ετών παρακολούθησης. Πως; Μετρώντας την κατανάλωση ποτών μέσω ενός σχετικού ερωτηματολογίου. Σύμφωνα με τα ευρήματά τους, οι συμμετέχοντες που έπιναν τουλάχιστον ένα αναψυκτικό διαίτης την ημέρα είχαν σχεδόν διπλάσιο κίνδυνο εγκεφαλικού σε σχέση με εκείνους που δεν έπιναν καθόλου αναψυκτικά διαίτης. Είχαν όμως και τρεις φορές περισσότερες πιθανότητες να εμφανίσουν συγκεκριμένα ισχαιμικό εγκεφαλικό επεισόδιο.\nΟι ερευνητές της Ιατρικής Σχολής του Πανεπιστημίου της Βοστώνης εξέτασαν επίσης τις περιπτώσεις σχεδόν 1.500 ατόμων άνω των 60 ετών για την ανάπτυξη άνοιας σε συσχέτιση με την κατανάλωση αναψυκτικών διαίτης. Σύμφωνα με τα ευρήματά τους, εκείνοι που έπιναν τουλάχιστον ένα ποτό με τεχνητά γλυκαντικά την ημέρα είχαν τρεις φορές περισσότερες πιθανότητες να εμφανίσουν άνοια. Σε σχέση πάντα με εκείνους που δεν κατανάλωναν αναψυκτικά διαίτης.\nΗ μελέτη δεν βρήκε παρόμοια αυξημένο κίνδυνο από τα αναψυκτικά με ζάχαρη για εγκεφαλικό επεισόδιο ή άνοια. Ωστόσο, ο δρ. Matthew Pase, επικεφαλής συγγραφέας της μελέτης, δήλωσε ότι αυτό μπορεί να συμβαίνει επειδή οι περισσότεροι δεν πίνουν αναψυκτικά με κανονική ζάχαρη τόσο συχνά, όσο αναψυκτικά διαίτης. Πρόσθεσε ότι, «δεν βρήκαμε συσχέτιση μεταξύ εγκεφαλικού επεισοδίου ή άνοιας και της κατανάλωσης ζαχαρούχων ποτών. Αυτό σίγουρα δεν σημαίνει ότι αποτελούν μια υγιεινή επιλογή».\n«Γνωρίζουμε ότι ο περιορισμός των προστιθέμενων σακχάρων είναι μια σημαντική στρατηγική για την υποστήριξη της καλής διατροφής και του υγιούς σωματικού βάρους. Μέχρι να μάθουμε περισσότερα, οι άνθρωποι πρέπει να καταναλώνουν ποτά με τεχνητά γλυκαντικά με προσοχή. Ενθαρρύνουμε τους ανθρώπους να πίνουν νερό, γάλα χαμηλών λιπαρών, ή άλλα ποτά χωρίς πρόσθετα γλυκαντικά”. Αυτό δήλωσε η δρ. Rachel K. Johnson, πρώην πρόεδρος της Επιτροπής Διατροφής της AHA και καθηγήτρια διατροφής στο Πανεπιστήμιο του Βερμόντ.\nΠροηγούμενο άρθροΓεύση: 6 αιτίες που μπορεί να προκαλέσουν την απώλεια της


Αγγλικά | Ελληνικά Αρχική Σελίδα | Επικοινωνία\nΣχόλια Νέα Έκθεση Υπηρεσίες FAQ\n1. Που μπορώ να τοποθετήσω ένα marquee;\nΤο marquee μπορέι να τοποθετηθεί σε κήπους εκκλησιών, ξενοδοχείων, ακόμα και στον κήπο της δικής σας οικίας. Μπορούμε να τοποθετήσουμε marquee και στη παραλία ακόμη! Αρκεί να έχετε τις απαραίτητες άδειες απο τις αρχές, οι ιδέες είναι ατελείωτες.\nΓια επιχειρηματικές και πολιτιστικές εκδηλώσεις, το marquee μπορεί να τοποθετηθεί σε δημόσια πάρκα, χώρους στάθμευσης, έξω απο καταστήματα και γραφεία.\n2. Μπορείτε να παρέχετε marquee σε όλες τις πόλεις;\nΝαι, σε οποιαδήποτε πόλη της Κύπρου: Λευκωσία, Λεμεσός, Πάφος, Λάρνακα, Πρωταράς και Αγία Νάπα.\n3. Θέλω να χρησιμοποιήσω marqee για τη δεξίωση του γάμου μου, πόσα χρειάζομαι;\nΓια κάθε 50 καλεσμένους που κάθονται σε σχήμα θεάτρου, χρειάζεται ένα marquee 5mx5m. Μπορείτε επίσης να χρησιμοποιήσετε ένα μικρότερο marquee 3mx3m για τον γαμπρό και τη νύφη.\n4. Μπορώ να χρησιμοποιήσω marquee για το γαμήλιο πάρτι μου;\nΝαι, μπορείτε να χρησιμοποιήσετε marquee για τη δεξίωση του γαμήλιου πάρτι σας. Το marquee είναι κατάλληλο για να χαιρετήσουν τους καλεσμένους τους η νύφη και ο γαμπρός, ή για τα τραπέζι του μπουφέ/κοκτέιλ κλπ. Λίγα marquee σε ένα ανοικτό χώρο θα βοηθήσουν να δημιουργήσουν μια μαγική ατμόσφαιρα για ένα καλοκαιρινό γάμο.\n5. Μπορώ να χρησιμοποιήσω marquee για το γαμήλιο δείπνο μου;\nΝαι, για γάμους τον χειμώνα μπορούμε να χωρέσουμε μέχρι 200 καλεσμένους σε στρογγυλά τραπέζια, ή 300 καλεσμένους σε ορθογώνια τραπέζια. Για καλοκαιρινούς γάμους μπορούμε να χωρέσουμε μέχρι 300 καλεσμένους σε στρογγυλά τραπέζια, ή 400 καλεσμένους σε ορθογώνια τραπέζια.\n6. Πρέπει να κάνω προ-κράτηση;\nΝαι, για να μπορέσετε να εξασφαλίσετε μια ημερομηνία πρέπει να κάνετε κράτηση (τουλάχιστο 6 μήνες πριν). Θα πρέπει να πληρώσετε μια μικρή προκαταβολή 20% του ποσού. Θα έχετε τότε εξασφαλισμένη τη κράτηση σας και το κεφάλι σας ήσυχο.\n7. Τι άλλο είδους υπηρεσίες μπορεί να προσφέρει η Moonlight Marquees;\nΜπορούμε να σας συμβουλεύσουμε και να σας προμηθεύσουμε με τα πάντα για να εξασφαλίσουμε ότι η ξεχωριστή σας εκδληλωση θα είναι επιτυχία. Διακόσμηση λουλουδιών, DJ, μουσική Jazz, επαγγελματικό φωτισμό, επαγγελματικές σκηνές, καρέκλες, τραπέζια, φαγητό, ειδικά εφέ και ψυχαγωγία.


ΤΡΟΥΦΑ – Ο ΥΠΟΓΕΙΟΣ ΑΣΚΟΜΥΚΗΤΑΣ\nΑρχική σελίδαΔιάφοραΤΡΟΥΦΑ – Ο ΥΠΟΓΕΙΟΣ ΑΣΚΟΜΥΚΗΤΑΣ\nΗ τρούφα, ανήκει στη μεγάλη κλάση των Ασκομυκήτων, δηλαδή των μυκήτων που σχηματίζουν τα αναπαραγωγικά τους όργανα, τα σπόρια, μέσα σε μικρούς σάκους που ονομάζονται «ασκοί». Οι ασκοί φέρονται πάνω σε καρποφορίες, τα ασκοκάρπια, τα οποία ποικίλλουν σε μέγεθος και σχήμα. Οι τρούφες ανήκουν στην τάξη Pezizales και στην οικογένειαTuberaceae των ασκομυκήτων που σχηματίζουν κλειστά ασκοκάρπια (εδώδιμο τμήμα της τρούφας) κάτω από την επιφάνεια του εδάφους.\nΗ ΒΙΟΛΟΓΙΑ ΤΗΣ ΤΡΟΥΦΑΣ\nΗ τρούφα είναι η υπόγεια καρποφορία ενός ασκομύκητα του γένους Tuber.Ο μύκητας αυτός, έχει δύο περιόδους ανάπτυξης.\nΤη Βλαστική περίοδο\nΤην Αναπαραγωγική περίοδο\nα) Βλαστική περίοδος ανάπτυξης του μύκητα της τρούφας:\nΗ περίοδος που αποτελεί τη βλαστική περίοδο ανάπτυξης της τρούφας, είναι η πιο μακροχρόνια. Η βλαστική περίοδος αρχίζει την άνοιξη με τη διασπορά των σπορίων από τους ασκούς των υπερώριμων τρουφών μέσα στο έδαφος. Τα σπόρια βλαστάνουν και δημιουργούν λεπτά νημάτια.Τα νημάτια αυτά σχηματίζουν αυτό που ονομάζουμε «μυκήλιο τηςτρούφας». Το μυκήλιο της τρούφας μπορεί να συμβιώνει με τις ρίζες μερικών ειδών δέντρων. Τα δέντρα με τα οποία συμβιώνει κυρίως, είναι: Οι δρυς, οι φουντουκιές, τα πεύκα, οι λεύκες, κλπ.\nΗ συμβίωση του μυκηλίου της τρούφας και των ριζών των δένδρων, οδηγεί στον σχηματισμό κοινών ειδικών οργάνων. Αυτά τα κοινά όργανα με τα οποία τα δύο μέρη (φυτό – μύκητας) είναι στενά συνδεδεμένα, ονομάζονται «μυκόρριζα». Τα μυκόρριζα του τύπου αυτού, δηλαδή (φυτό – μύκητας τρούφας), αναπτύσσονται ως εξής:\nΟ μύκητας, αναπτύσσεται γύρω από τη ρίζα σαν ένα συνεχές «στρώμα» και οι υφές του εισέρχονται στο εσωτερικό των επιφανειακών ιστών της ρίζας. Δεν εισέρχονται μέσα στα κύτταρα της ρίζας αλλά ανάμεσα από τα κύτταρα των πρώτων κυτταρικών στρωμάτων της ρίζας.\nΟι μύκητες που παράγουν τρούφες, είναι μικροοργανισμοί που δεν μπορούν να συνθέσουν μόνοι τους τα σάκχαρα που έχουν ανάγκη για να ζήσουν, όπως μπορούν να το κάνουν τα ανώτερα φυτά με τη βοήθεια της χλωροφύλλης. Δεν έχουν χλωροφύλλη με αποτέλεσμα να είναι υποχρεωμένοι να ζουν σε συμβίωση με ορισμένα δέντρα\nβ) αναπαραγωγική περίοδος του μύκητα της τρούφας:\nΣε κάποια στιγμή, ο μύκητας της τρούφας, περνά στην αναπαραγωγική περίοδο. Τα νημάτια εξογκώνονται και οργανώνονται σχηματίζοντας ένα υπόγειο όργανο. Το όργανο αυτό είναι τεράστιο σε σχέση με το βλαστικό μυκήλιο από το οποίο προήλθε. Αυτό είναι το «καρποφόρο σώμα» και είναι αυτό που κοινά ονομάζεται «τρούφα».\nΟ αναπαραγωγικός κύκλος της μαύρης τρούφας, αρχίζει την άνοιξη και διαρκεί 8-9 μήνες. Μεταξύ του Απριλίου και του Ιουνίου δημιουργούνται οι πρώτες τρούφες. Κατά τον Ιούλιο, οι μικρές τρούφες είναι ορατές με γυμνό μάτι και ζυγίζουν μερικά γραμμάρια. Τον Αύγουστο, αρχίζει η φάση της ταχείας ανάπτυξης της τρούφας.\nΗ καρποφορία της τρούφας, κατά την περίοδο σχηματισμού της, μεταξύ Απριλίου και Ιουνίου έχει τη μορφή μίας μικρής κούπας (στάδιο αποθηκίου) της οποίας τα χείλη, σταδιακά κλείνουν και σχηματίζουν το φυμάτιο(τρούφα). Το εσωτερικό του φυματίου, οργανώνεται σε ένα δίκτυο λεπτών διακλαδισμένων σωληνώσεων, που λέγονται «φλέβες».\nΤο σύνολο αυτής της οργάνωσης είναι αυτόνομο και αποτελεί το «σώμα» της τρούφας.\nΣτην αρχή η τρούφα, έχει άσπρο χρώμα και περιβάλλεται από ένα φλοιό, με πολλά μικρά εξογκώματα ή λέπια, που πέραν του προστατευτικού τους ρόλου, συμβάλουν στην αναπνοή και τη διατροφή της τρούφας.\nΤα τρουφοφόρα εδάφη:\nΕίναι προφανές ότι η μαύρη τρούφα (Tuber melanosporum), λόγω των ιδιαίτερων απαιτήσεων που έχει ως προς το έδαφος, δεν μπορεί να ευδοκιμήσει παρά μόνο σε μερικά είδη εδαφών και συγκεκριμένα σεασβεστώδη ή ασβεστούχα με μεγάλο εύρος περιεκτικότητας σε ασβέστιο και με υψηλό pH, καλό αερισμό, καλή στράγγιση και χαμηλή περιεκτικότητα σε άζωτο. Άλλα είδη τρούφας, όπως η θερινή τρούφα (Tuber aestivum) δεν είναι τόσο απαιτητικά, άλλωστε μπορούν να αναπτυχθούν ακόμη και σε ελαφρώς όξινα εδάφη.\nΤα Φυσικά χαρακτηριστικά του κατάλληλου εδάφους είναι:\nΗ κοκκώδης του δομή. Η καλή ικανότητα συγκράτησης του νερού του εδάφους.\nΗ ισορροπία στην αναλογία των στοιχείων του εδάφους μεταξύ της αργίλου, της ιλύος και της άμμου.\nΗ καλή ικανότητα στράγγισης του νερού.\nΤα Χημικά χαρακτηριστικά του καλού εδάφους είναι:\nΗ χαμηλή διακύμανση του pH (7,0-8,5)\nΗ κατάλληλη σχέση C/N (10-11)\nΟ γεωγραφικός χώρος παραγωγής της μαύρης τρούφας (ΤuberMelanosporum), ευρίσκεται μεταξύ του 40ου και του 47ου βόρειου γεωγραφικού πλάτους, μπορεί όμως να καλλιεργηθεί και σε χαμηλότερα γεωγραφικά πλάτη.\nΣτη φάση ωριμότητας της, η μαύρη τρούφα (ΤuberMelanosporum)παγώνει μέσα στο έδαφος όταν σε βάθος 30cm επικρατούν θερμοκρασίες -7° C.\nTo ιδεώδες κλίμα για την καλλιέργεια της τρούφας χαρακτηρίζεται από, χειμώνα με θερμοκρασίες του αέρα κατά τη νύχτα άνω των -7° C και ημέρας μεταξύ 8°C & 14°C, το καλοκαίρι με θερμοκρασίες αέρα από 17°C έως 40° C, και φθινόπωρο όχι πολύ υγρό.\nΤο ύψος της βροχόπτωσης που μπορεί να ανεχθεί η τρουφοκαλλιέργεια, σύμφωνα με πειραματικά δεδομένα στη Γαλλία και την Ιταλία, κυμαίνεται από 300 mm μέχρι 1500 mm.\nΣτην Ισπανία, οι τρούφες που αναπτύσσονται σε δρυς των δασών της, ευρίσκονται αυτοφυόμενες σε υψόμετρα μεταξύ 700 μ & 1400μ σύμφωνα με τους Recio και Guerrero. Στη Γαλλία το υψόμετρο που παρατηρούνται συνήθως οι τρούφες είναι μεταξύ 100 μ και 1500 μ, αλλά οι περισσότερες τρουφοκαλλιέργειες ευρίσκονται σε υψόμετρο μεταξύ 150 μ και 400 μ. Στην Ιταλία οι τρούφες αναπτύσσονται σε εδάφη που έχουν υψόμετρο μεταξύ 400 μ και 1100 μ.\nΟ καλύτερος προσανατολισμός της τρουφοκαλλιέργειας είναι ο νότιος ή ο νοτιοδυτικός ώστε τα τρουφοφόρα δέντρα να έχουν την καλύτερη έκθεση στον ήλιο.\nΤα τρουφοφόρα φυτά\nΟι τρούφες συμβιώνουν με πολλά είδη φυτών. Τα κυριότερα είδη φυτών, των οποίων οι ρίζες συμβιώνουν με το μυκήλιο της τρούφας και τα οποία ευρίσκονται αυτοφυόμενα στα δάση ή καλλιεργούνται σε συστηματικές καλλιέργειες για την παραγωγή τρούφας είναι:\nΔρυς η χνοώδης (Quercus pubescens)\nΗ δρυς η χνοώδης είναι δένδρο συνήθως μικρό, στρεβλό με φύλλα μικρά (5-10cm.) Φύεται σε άγονα πετρώδη εδάφη. Στα δάση της Γαλλίας αποτελεί, στις περιοχές που υπάρχει η τρούφα, ένα από τα κύρια φυτά που συμβιώνει με την τρούφα.\nΤα πλεονεκτήματα της είναι τα κάτωθι:\n- Θεωρείται ότι είναι το καλύτερο τρουφοφόρο δέντρο\n- Η τρουφοκαλλιέργεια διατηρείται πολλά χρόνια σε δέντρα του είδους αυτού.\nΤα μειονεκτήματα της είναι τα κάτωθι:\n- Εισέρχεται στην παραγωγή τρούφας όψιμα (περίπου στα 8- 10χρόνια).\nΗ φουντουκιά είναι εκείνο το δασικό είδος που μετά τη δρυ, συμβιώνει πιο συχνά με την τρούφα\n- Πρώιμη παραγωγή τρούφας (γύρω στα 4 χρόνια)\n- Φυτά ταχείας ανάπτυξης\n- Φυτό ανθεκτικό στον παγετό του χειμώνα\n- Η ανταγωνιστική στην μαύρη τρούφα (Tuber melanosporum) και χαμηλής ποιότητας φθινοπωρινή τρούφα (Tuber brumale) υποκαθιστά πολλές φορές την μαύρη τρούφα.\n- Η διάρκεια της παραγωγής της διαρκεί λιγότερα χρόνια\nΡουπάκι (Quercus robur – υποείδος Q. pedunculata)\nΕίναι δένδρο φυλλοβόλο με φύλλα χωρίς χνούδι από κάτω. Τα βελανίδια του φυτρώνουν ανά 1-5 σε κοινό μακρύ ποδίσκο. Τα κύπελλα έχουν λέπια ωοειδή και επάλληλα χωρίς χνούδι\nΔρυς η αριά (Quercus ilex)\nTo είδος αυτό, διατηρεί το φύλλωμα όλο τον χρόνο. Γίνεται συνήθως θάμνος ή μικρό δένδρο. Τα φύλλα της μοιάζουν με τα φύλλα της ελιάς Το είδος αυτό δεν είναι φυλλοβόλο.\nΤΑ ΕΙΔΗ ΤΗΣ ΤΡΟΥΦΑΣ ME ΓΑΣΤΡΟΝΟΜΙΚΟ ΕΝΔΙΑΦΕΡΟΝ\nΥπάρχουν περίπου 50 είδη τρούφας. Όλοι αυτοί οι μύκητες όμως, δεν είναι εδώδιμοι. Μόνο μία δεκάδα αποτελεί τους εδώδιμους και από αυτούς μερικοί μόνο έχουν υψηλή γαστρονομική και οικονομική αξία, όπως είναι η άσπρη τρούφα ή τρούφα του Πιεμόντε (Tuber magnatum) και η μαύρη τρούφα (Tuber melanosporum) ενώ η τιμή πωλήσεως της Θερινής τρούφας (Tuber aestivum) και της κινεζικής τρούφας (Tuber indicum) είναι πάρα πολύ χαμηλότερη.\nΜΑΥΡΗ ΤΡΟΥΦΑ (Τuber melanosporum)\nΟ μύκητας αυτός αποτελεί το κόσμημα της Γαλλικής κουζίνας.\nTo βάρος της ποικίλλει από μερικά γραμμάρια μέχρι και άνω του κιλού σε μερικές σπάνιες περιπτώσεις. Συχνά, βρίσκονται τρούφες με βάρος μεγαλύτερο των 400 γραμμαρίων, ενώ στα μέσα της περιόδου συγκομιδής της, το μέσο βάρος της είναι συνήθως, 40 με 50 γραμμάρια.\nΤα σπόρια του μύκητα αυτού, ευρίσκονται σε ασκούς σε αριθμό 3-4 κατά μέσο όρο ανά ασκό. Το σχήμα τους είναι ελλειψοειδές με χρώμα σκούρο αδιαφανές. Τα σπόρια είναι αγκαθωτά στην επιφάνεια τους, με μικρά σκληρά αγκάθια. Ο προσδιορισμός του είδους της τρούφας με τη χρησιμοποίηση της μορφολογίας των αγκαθιών και των σπορίων γίνεται από ειδικούς έμπειρους εκτιμητές ή σε ειδικά εργαστήρια κατά την πιστοποίηση των διάφορων ειδών της τρούφας. Ο προσδιορισμός αυτόςέχει πολύ μεγάλη σημασία επειδή όπως προαναφέραμε, υπάρχει τεράστια διαφορά τιμής πωλήσεως στα διάφορα είδη τρούφας και υπάρχει μεγάλος κίνδυνος νοθείας και αισχροκέρδειας.\nΗ μαύρη τρούφα αναπτύσσεται άριστα, σε ασβεστώδη εδάφη με pH (7,0-8,5), ελαφρώς επικλινή τα οποία έχουν καλή στράγγιση και καλή έκθεση στον ήλιο.\nΗ ΤΡΟΥΦΑ ΤΟΥ ΚΑΛΟΚΑΙΡΙΟΥ (Τuber aestivum)\nH τρούφα του καλοκαιριού (Tuber aestivum), είναι η πλέον διαδεδομένη τρούφα της Ευρώπης. Οι περιοχές που καλλιεργείται ποικίλλουν. Τη βρίσκουμε να αυτοφύεται παντού όπου καλλιεργείται η μαύρη τρούφα αλλά όχι μόνο. Η Ιταλία είναι η χώρα με τη μεγαλύτερη παραγωγή, με μία μέση παραγωγή 60 τόνων, η Γαλλία με 30 τόνους και η Ισπανία με 25 τόνους.\nΠροτιμά τα ασβεστώδη εδάφη, αλλά τη βρίσκουμε και σε οργανικά ή αργιλώδη και σε ορισμένες περιπτώσεις σε ελαφρά όξινα εδάφη. Απαντάται σε υψόμετρο ακόμη και μεγαλύτερο των 1100 μ. Αναπτύσσεται στα ανώτερα τμήματα του εδάφους και μέχρι βάθους 30 cm. Τα δέντρα που αναπτύσσεται η τρούφα του καλοκαιριού (Tuber aestivum) είναι τα ίδια στα οποία αναπτύσσεται και η μαύρη τρούφα (Tuber melanosporum).\nΗ ΤΡΟΥΦΑ ΤΗΣ ΒΟΥΡΓΟΥΝΔΙΑΣ (Τuber uncinatum)\nΗ τρούφα της Βουργουνδίας (Tuber uncinatum) θεωρείται κατώτερη σε ποιότητα τρούφα σε σχέση με τη μαύρη τρούφα (Tuber melanosporum)αλλά ανώτερη από την τρούφα του καλοκαιριού (Tuber aestivum). Στη Γαλλία, είναι η δεύτερη καλύτερη τρούφα από την άποψη της ποιότητας, και επομένως από την άποψη της τιμής πωλήσεως παραγωγού.\nTo μέγεθος της τρούφας αυτής κυμαίνεται από το μέγεθος καρυδιού μέχρι το μέγεθος γροθιάς ή και μεγαλύτερο.\nTo χρώμα της τρούφας της Βουργουνδίας (Tuber uncinatum) είναι σκούρο έως μαύρο. Η εξωτερική της επιφάνεια φέρει εξογκώματα. Τα εξογκώματα αυτά είναι μικρά ή μεγάλα, πυραμιδοειδή με 5-7 έδρες, προεξέχοντα με έντονες ακμές.\nΗ επιδερμίδα της είναι προσκολλημένη στη σάρκα της τρούφας.\nΗ σάρκα της τρούφας είναι γεμάτη και παρουσιάζει αντοχή στην πίεση. Το χρώμα της κυμαίνεται από σκούρο καστανό μέχρι σκούρο σοκολατί.\nΗ ΤΡΟΥΦΑ ΤΟΥ ΦΘΙΝΟΠΩΡΟΥ (Τuber brumale)\nΗ τρούφα αυτή, όσον αφορά το μέγεθος, το σχήμα, το χρώμα της επιδερμίδας και των σπορίων της, μοιάζει πάρα πολύ με την μαύρη τρούφα (Tuber melanosporum) με τη διαφορά ότι έχει επιδερμίδα πιο μαύρη από τη μαύρη τρούφα (Tuber melanosporum) και συνήθως είναι λίγο πιο μικρή από αυτή.\nTo μέγεθος της είναι ίσο με το μέγεθος καρυδιού και σπανιότερα έως το μέγεθος γροθιάς. Το σχήμα της είναι στρογγυλοποιημένο ή ακανόνιστο, λοβώδες, που πολλές φορές παρουσιάζει μία βύθιση.\nΤΡΟΥΦΑ Η ΜΕΣΕΝΤΕΡΙΚΗ (Τuber mesentericum)\nΈχει πολύ έντονη φαινολική οσμή που μοιάζει ιδιαίτερα με την οσμή της πίσσας. Η οσμή αυτή διατηρείται και μετά από τη θερμική της επεξεργασία στο μαγείρεμα.\nΗ τρούφα αυτή έχει φανατικούς υποστηρικτές αλλά και φανατικούς αντιπάλους. Στη Γαλλία απαντάται σε σπάνιες περιπτώσεις στα δάση.\nTo μέγεθος της κυμαίνεται γύρω από το μέγεθος καρυδιού και σπανιότερα φθάνει το μέγεθος αυγού κότας.\nΑΣΠΡΗ ΤΡΟΥΦΑ (Tuber magnatum pico)\nH τρούφα αυτή θεωρείται αρίστης ποιότητας και έχει πολύ μεγάλη εμπορική αξία. Ονομάζεται επίσης και «τρούφα του Πιεμόντε» (Ιταλία) επειδή καρποφορεί άφθονα στην περιοχή αυτή. Απαντάται και σε άλλες περιοχές της Ιταλίας και της νότιας Γαλλίας αλλά σε μικρότερες εκτάσεις.\nΈχει μορφή σφαιρική με πολλά «σκασίματα» που της δίνουν ακανόνιστη μορφή. Η επιφάνεια της είναι λεία και ελαφρά βελούδινη. Το χρώμα της ποικίλει από την ασθενή ώχρα μέχρι το σκούρο μπεζ και το ελαφρά πράσινο.\nΗ σάρκα της είναι μοναδική με ένα χρώμα λευκό έως κίτρινο ή μερικές φορές γκριζωπό με λευκές λεπτές φλέβες.\nTo άρωμα της είναι ευχάριστα αρωματικό, αλλά διαφέρει από το άρωμα των άλλων ποικιλιών της τρούφας.\nΗ λευκή τρούφα (Tuber magnatum) ζει σε συμβίωση με τις δρυς, τις φιλύρες (τίλιο).\nΗ συγκομιδή της άσπρης τρούφας (Tuber magnatum) στην Ιταλία γίνεται από το Σεπτέμβριο μέχρι το Δεκέμβριο.\nTo έδαφος που είναι κατάλληλο για την ανάπτυξη της πρέπει να έχει pH μεγαλύτερο από 7,5 να είναι πορώδες και να έχει καλό αερισμό. Το μικροκλίμα της περιοχής πρέπει να είναι δροσερό και υγρό το καλοκαίρι. Με ευνοϊκές καλοκαιρινές κλιματικές συνθήκες, η τρούφα αυτή, δίδει ικανοποιητική παραγωγή το φθινόπωρο.\nΤεχνικές, για την παραγωγή φυτών «εμβολιασμένων» με τα μυκόρριζα της άσπρης τρούφας, ακόμη δεν έχουν αναπτυχθεί, λόγω της δυσκολίας που έχουν τα σπόρια της άσπρης τρούφας (Tuber magnatum) να βλαστήσουν και να εγκατασταθούν στις ρίζες των φυτών\nΟΙ ΤΕΧΝΙΚΕΣ ΤΗΣ ΚΑΛΛΙΕΡΓΕΙΑΣ\nΠριν από την εγκατάσταση μιας νέας φυτείας, με φυτά εμβολιασμένα με τον μύκητα της τρούφας, πρέπει να λάβει κανείς υπόψη του, τους κάτωθι παράγοντες:\nΤην καταλληλότητα του αγρού. Πολύ μεγάλη σημασία έχει η επιλογή του κατάλληλου χωραφιού. Σε γενικές γραμμές ένα χωράφι είναι κατάλληλο, εφόσον είναι προσήλιο και έχει ελαφρά κλίση ώστε να στραγγίζει και να μη «νεροκρατεί».\nΤο είδος των φυτών που θα φυτευτούν. Καθορίζεται το κατάλληλο είδος μυκορριζομένου δένδρου με το μύκητα της τρούφας που θα επιλεγεί να καλλιεργηθεί, ανάλογα με το κλίμα, το έδαφος, κλπ.\nΟι προκαταρκτικές εργασίες της φυτεύσεως είναι:\nΤο ξερίζωμα της αυτοφυούς βλαστήσεως, η απομάκρυνση των ριζών των φυτών που ξεριζώνονται, η αναμόχλευση του εδάφους και το τακτικό πέρασμα της επιφάνειας του εδάφους με σβάρνισμα, ώστε να μη ξαναφυτρώσουν τα ζιζάνια. Μπορούμε να χρησιμοποιήσουμε επίσης το ζιζανιοκτόνο Roundup.\nΟι περίοδοι φυτεύσεως είναι δύο: Το φθινόπωρο, από τα μέσα Σεπτεμβρίου έως το Νοέμβριο και στο τέλος του χειμώνα από το Φεβρουάριο μέχρι το Μάρτιο. Η προμήθεια των μυκορριζομένων φυτών πρέπει να γίνεται από εξειδικευμένες επιχειρήσεις παραγωγής τέτοιων φυτών, οι οποίες έχουν την ειδική πιστοποίηση για παραγωγή και εμπορία μυκορριζομένων φυτών από τους ειδικούς για την εργασία αυτή πιστοποιητικούς οργανισμούς του εξωτερικού\nΚατά τη φύτευση πρέπει να προτιμούμε αν είναι δυνατόν τον προσανατολισμό των σειρών των φυτών κατά τη διεύθυνση, βοράς- νότος ώστε να ευνοείται η καλή έκθεση των φυτών στον ήλιο. Ο έλεγχος των ζιζανίων είναι απαραίτητος κυρίως στα πρώτα στάδια μετά τη φύτευση των δένδρων. Φυτεύονται συνήθως 50-60 φυτά το στρέμμα.\nΠροτιμότερο είναι να χρησιμοποιούνται οργανικά λιπάσματα, για να αυξάνεται η περιεκτικότητα του εδάφους σε οργανική ουσία και να βελτιώνονται οι φυσικές του ιδιότητες, όπως είναι:\nΗ αύξηση του πορώδους του εδάφους.\nΗ αύξηση συγκράτησης ύδατος.\nΟ καλύτερος αερισμός κλπ.\nΜπορεί να χρησιμοποιείται μίγμα από οργανικές ύλες φυτικής προέλευσης(κομπόστ), το οποίο θα έχει pH μεγαλύτερο του 8 και σχέση C/N μεγαλύτερη του 10. To μίγμα αυτό που διασπείρεται στο έδαφος, μπορεί να φθάνει τους 2 τόνους.\nΓια να μειωθούν τα ζιζάνια και για να αυξηθεί ο αριθμός των οργανισμών της μικροπανίδας στην περιοχή που αναπτύσσονται οι ρίζες των φυτών, υπάρχουν οι εξής μέθοδοι:\nΜε κάλυψη του εδάφους με χαλίκια:\nΗ επιφάνεια του εδάφους πέριξ των φυτών, καλύπτεται με χαλίκια μικρού μεγέθους, σε σχήμα τετράγωνο, διαστάσεων 1 mΧ1 m,. Με την τεχνική αυτή επιτυγχάνονται ταυτόχρονα οι κάτωθι στόχοι:\nΝα συγκρατείται η υγρασία στο έδαφος.\nΝα εμποδίζονται τα ζιζάνια να φυτρώσουν.\nΗ ζιζανιοκτονία πρέπει να γίνεται με προσοχή. Σήμερα το Roundup, θεωρείται το λιγότερο βλαβερό στη μικροπανίδα του εδάφους. Πρέπει να λαμβάνεται μέριμνα ώστε, να μη έρχεται σε επαφή με τα φύλλα, τους κορμούς και τα κλαδιά των τρουφοφόρων δένδρων.\nΜε κοπή των ζιζανίων:\nΜε τη χρησιμοποίηση του χορτοκοπτικού για το κόψιμο των ζιζανίων και τον έλεγχο της αυτοφυούς βλαστήσεως.\nΜε κάλυψη του εδάφους με μονωτικά υλικά:\nΗ κάλυψη της επιφάνειας του εδάφους στα σημεία που θα φυτευτούν τα δέντρα, με μοριόπλακες τεμαχιδίων ξύλου, διαστάσεων.\nΑπό τα πειραματικά δεδομένα που έχουν δημοσιευτεί μέχρι σήμερα, δεν είναι δυνατόν να τεκμηριωθεί ότι υπάρχει μία πραγματική σχέση μεταξύ κλαδεύματος του φυτού ξενιστού και της παραγωγής τρούφας. Βέβαια έχει διαπιστωθεί ότι, δένδρα που έχουν ικανοποιητική παραγωγή τρούφας είναι τα περιποιημένα και κλαδεμένα, τα οποία είναι εγκατεστημένα σε εδάφη με μικρό βάθος και έχουν μέτρια γονιμότητα. Έχει παρατηρηθεί ότι αυτά έχουν «ακτίνα καψίματος» ίση με 1,5 φορές την ακτίνα προβολής της κόμης του φυτού, γεγονός που αποτελεί ένδειξη ότι το ριζικό σύστημα του φυτού συμβιώνει σε μεγαλύτερο βαθμό με το μύκητα της τρούφας από τις συνηθισμένες περιπτώσεις που η «ακτίνα καψίματος» συμπίπτει με την προβολή της κόμης του φυτού.\nTo κλάδεμα θεωρείται απαραίτητο επίσης, επειδή αυτό ρυθμίζει το ποσοστό κάλυψης του εδάφους με σκιά ή με έκθεση στον ήλιο\nΗ τρούφα, κάτω από ένα όριο περιεκτικότητας του εδάφους σε υγρασία, καταστρέφεται. Για να αντιμετωπίσουμε το πρόβλημα αυτό υπάρχουν δύο εναλλακτικές λύσεις:\nΝα γίνει κάλυψη του εδάφους με άχυρα ή κομμένα αγριόχορτα κλπ, ώστε να μειωθεί η εξάτμιση του εδαφικού νερού.\nΜε αύξηση της εδαφικής υγρασίας με πότισμα των φυτών την κατάλληλη εποχή (Απρίλιο έως Σεπτέμβριο) ανάλογα βέβαια με το ύψος των βροχοπτώσεων και το είδος του εδάφους.\nΔιόρθωση του pH του εδάφους\nΕάν είναι αναγκαίο διορθώνουμε το pH του εδάφους με προσθήκη ασβεστούχων βελτιωτικών. Η προσθήκη ασβεστίου (μαρμαρόσκονη) γίνεται το φθινόπωρο, σε ποσότητα ανάλογη με την περιεκτικότητα του εδάφους σε ασβέστιο, το pH του εδάφους και το ύψος του pH του εδάφους που επιθυμούμε να επιτύχουμε με τη διόρθωση..\nΤΟ «ΚΑΨΙΜΟ», ΔΕΙΚΤΗΣ ΚΑΡΠΟΦΟΡΙΑΣ ΤΗΣ ΤΡΟΥΦΑΣ\nΗ ΣΥΓΚΟΜΙΔΗ ΤΗΣ ΤΡΟΥΦΑΣ\nΗ τρούφα συνήθως ευρίσκεται σε βάθος μερικών εκατοστών 10-25cmμέχρι 40-50 cm από την επιφάνεια του εδάφους. Μερικές φορές οι τρούφες ευρίσκονται σε πολύ μικρό βάθος.\nΓια να συλλέξουμε τις ώριμες τρούφες, άλλοτε χρησιμοποιούνταν ο χοίρος, σήμερα κυρίως χρησιμοποιείται ο εκπαιδευμένος σκύλος.\nTo σκυλί, επίσης είναι ικανό να επισημάνει τις τρούφες. Σε αντίθεση με τον χοίρο, η οσμή της δεν το ξετρελαίνει. Σπάνια την τρώει την στιγμή που την αποκαλύπτει.To σκυλί πρέπει να είναι εκπαιδευμένο έτσι ώστε να δείχνει στον κύριο του την θέση της τρούφας, ξύνοντας το έδαφος στο σημείο αυτό.\nΗ εκπαίδευση του σκύλου, γίνεται σταδιακά. Σε πρώτο στάδιο ξεκινά κανείς, κρύβοντας μία μικρή τρούφα κάτω από το χώμα, αλλά βάζοντας δίπλα της και ένα μικρό κομμάτι ζαμπόν, το οποίο αφήνεται να το φάει το σκυλί σαν επιβράβευση μόλις ξύσει το έδαφος στο συγκεκριμένο σημείο. Όταν το σκυλί έχει πλέον εκπαιδευτεί, κάθε φορά που βρίσκει μία τρούφα, του δίνεται σε ανταπόδοση ένα κομμάτι ψωμιού ή τυρί κλπ.


Άκου σύντροφε.. – ΑΣΠΑΛΑΞ\nΑφροδίτη Παπαδοπούλου 19 Ιουλίου 2015\nόταν άρχισες να αποδομείς τη Σώτη Τριανταφύλλου στην αρχή χαριτολογώντας και μετά βρίζοντας απροκάλυπτα ομολογώ το διασκέδασα, γιατί τη Σώτη και το »Εργοστάσιο των μολυβιών» της δεν την γούσταρα και γώ.\nΣυνέχισες αρπάζοντας τη Διβάνη. Μια από τα ίδια, με έπιασες μπόσικο και κει. Tο κατάπια ίσως και να υπερθεμάτισα και γω σε μια δυο παρέες, παρασυρμένος απ’ τον καταρρακτώδη οίστρο των διάσημων αριστερίστικων τρολ.\nΚάποια στιγμή άρχισα να χάνω το λογαριασμό. Αλήτης ο Χειμωνάς, προδότης ο Χωμενίδης, ξεφτίλας ο Γιωφασάτ και κει άρχισες να με προβληματίζεις.\nΗ αριστερά που γούσταρα, αυτή του Παπαγιαννάκη και του Κύρκου, δεν μισούσε, δεν έβριζε, δεν αφόριζε, δεν κρέμαγε. Πόσο μάλλον συγγραφείς. Συνδιαλεγόταν και διαφωνούσε και στο τέλος έφευγες και συ και οι απέναντι καλύτεροι μη σου πω και μονοιασμένοι.\nΟ κατήφορος, όσο ανέβαιναν τα ποσοστά του Συριζα, δεν είχε τελειωμό. Προδότης και ελαφρόμυαλος ο Ράμφος, ημίτρελος και λαμόγιο ο Γραμματικάκης, φασίζουσα η Αρβελέρ. Αρχιζες να μου γκρεμίζεις τα είδωλα, χωρίς να χτίζεις νέα, έτσι απλώς κατέστρεφες για να γουστάρουμε χωρίς να προτείνεις κάτι άλλο. Γιατί καλά είναι τα τσιτάτα απ΄τα οπισθόφυλλα του Αλτουσερ και του Ντεριντά που ποστάρεις για να διαχωριστείς απ τους λαικούς πασοκους, αλλά εδω λειτουργούσες σαν πνευματικό ολοκαύτωμα που κατέστρεφε, εξευτέλιζε, λοιδορούσε και προπυλάκιζε χωρίς τελειωμο. Επειδή κατέκλυσες εσύ και ομοϊδεάτες σου τα διαδικτυακά μέσα με έμμισθες τρολίτσες, το δηλητήριο του μίσους διαχύθηκε παντού. Κανείς πια δεν έκρινε με επιχειρήματα, όλοι έβριζαν, έκραζαν, μισούσαν. Και έτσι γέννησες το τέρας. Γέννησες την μαυροκόκκινη κυβέρνηση ΣΥΡΙΖΑΝΕΛ. Το μόνο που σε ένωνε με τους Καμμένους ήταν το μίσος, το μίσος για τους άλλους και η μόνη κοινή σας προσδοκία ήταν οι κρεμάλες. Γέννησες τους Λεουτσάκους και τους Πετράκους και κυρίως ανέδειξες τη Ζωή, ένα πρωτοφανές εθνικοσοσιαλιστικό υποκείμενο που αναπνέει και οι χρυσαυγίτες εκστασιάζονται. Μόνος σου τα κανες θάλασσα σύντροφε. Και μη διαμαρτύρεσαι που η συλλογική σας αυταπάτη καταρρέει και τρώγεσαι με τους συντρόφους σου. Μην εκπλήσσεσαι που ο Τσίπρας έβαλε τον Χαϊκάλη υπουργό. Δεν τον έβαλε γιατί τον γούσταρε. Τον έβαλε γιατί δεν έχει άλλους. Οι άλλοι, αυτοί που θα μπορούσαν να συνδράμουν τώρα που πρέπει επιτέλους να κυβερνήσετε, είναι αλλού. Τρόμαξαν που είδαν τους φίλους και γνωστούς τους να προπηλακίζονται ανηλεώς. Κλάψε τώρα στους ώμους του Χαϊκάλη και της Ραχήλ Κλάψε με την άνοδο της ΧΑ. Κλάψε γιατί εσύ τους εξέθρεψες και θα πάρεις μια ολόκληρη γενιά στο λαιμό σου….\nTagged facebook, Jacques Derrida, Josef Kapa, social media, status, ΑΝΕΛ, αριστερισμός, Γεώργιος Γραμματικάκης, Γιώργος Γραμματικάκης, Ελένη Αρβελέρ, Ζωή Κωνσταντοπούλου, Θανάσης Βέγγος, Θανάσης Χειμωνάς, Λένα Διβάνη, Λεωνίδας Κύρκος, Ματθαίος Γιωσαφάτ, Μιχάλης Παπαγιαννάκης, Παύλος Χαϊκάλης, προδότης, Ραχήλ Μακρή, ΣΥΡΙΖΑ, σχόλιο, Σώτη Τριανταφύλλου, φασισμός, Χρυσή Αυγή\n← Το μέλλον της Ελλάδας είναι η καταστροφή που της αξίζει.\nΟργή επ΄ αφορμή μιας επετείου.. →


Συνέντευξη στο Ιδεόστατο και στον Γιάννη Φαρσάρη\nΠοιο είναι το κυρίαρχο γνώρισμα του χαρακτήρα σας;Το κυρίαρχο στοιχείο της προσωπικότητας, όχι του χαρακτήρα μου, είναι ότι πάσχω από διασχιστική διαταραχή προσωπικότητας. Άλλοτε εγώ κι άλλοτε άλλος. Ως άλλος, μάλλον ως άνθρωπος στο ΝηΣί γράφω, και ως εγώ, εγώ ο ίδιος και όχι εγώ ο άλλος, ζω. Από ιδία πείρα, σε διαβεβαιώνω, δύο εγώ στην ίδια πόλη είναι συνωστισμός.\nΠοια αρετή ζηλεύετε σ’ έναν άντρα; Την Αρετή του φίλου μου του Σταμάτη. Εξαιρετικό μυαλό.\n* Ο Νικόλας Σμυρνάκης αλλού γεννήθηκε κι αλλού ζει. Καταδιώκεται στον ύπνο και στον ξύπνιο του από έναν άνθρωπο σε ένα ΝηΣί, ο οποίος του συστήνεται και ως Σκιά (όχι πολύ υπάκουη – για σκιά πάντα). Συχνά γράφει αντί γι’ αυτόν στο facebook.com/man.of.island. Το www.IslandOfMan.me είναι ο δικτυακός τόπος που μοιράζονται. Όχι πάντα αναίμακτα.


Πίσω από τις κάμερες – 13/12/2015\nPosted: December 14, 2015 / in: Πισω απο τις καμερες / Comments Off on Πίσω από τις κάμερες – 13/12/2015\n«Σιωπητήριο» επέβαλε στα ΜΜΕ η συγκυβέρνηση ΣΥΡΙΖΑ-ΑΝΕΛ το πρωί της αστυνομικής επιχείρησης στην Ειδομένη. Όχι μόνο απαγόρευσε σε δημοσιογράφους ελληνικών και ξένων ΜΜΕ να καλύψουν την γκεσταπίτικη επιχείρηση, αλλά αργότερα η ίδια η αστυνομία κυκλοφόρησε φωτογραφίες, βίντεο και …«ρεπορτάζ» από την εκδίωξη των μεταναστών, σύμφωνα με το οποίο δεν σημειώθηκαν εντάσεις, δεν έπεσε ξύλο και γενικά όλα κύλησαν ομαλά.\n Μάλιστα, τόσο η ΕΛΑΣ όσο και η πολιτική ηγεσία του ΥΠΡΟΠΟ, είχαν το θράσος να δικαιολογήσουν τη φίμωση των ΜΜΕ με την αισχρή δικαιολογία ότι οι δημοσιογράφοι κινδύνευαν από τους… μετανάστες! Οπότε οι αστυνομικές δυνάμεις έκριναν μάλλον πως έπρεπε να… προστατεύσουν τους ρεπόρτερ, γι’ αυτό και προσήγαγαν Έλληνες και ξένους δημοσιογράφους που βρέθηκαν στην Ειδομένη για να «καλύψουν» την κατασταλτική επιχείρηση της ΕΛΑΣ.\n Στο μεταξύ, δεύτερη επιχείρηση φίμωσης της ERTOPEN πραγματοποιήθηκε την Τρίτη, 8/12. Αστυνομικές δυνάμεις, παρουσία εισαγγελέα και εκπροσώπου της ΕΕΤΤ, επιχείρησαν να κατασχέσουν τα μηχανήματα εκπομπής της ελεύθερης ΕΡΤ από το κέντρο εκπομπής της Πάρνηθας, χωρίς επιτυχία. Πρόκειται για τη δεύτερη προσπάθεια να πέσει «μαύρο» στην ERTOPEN, που κράτησε ζωντανό το σήμα της ΕΡΤ τους μήνες της ΔΤ και της ΝΕΡΙΤ και που συνεχίζει να παραμένει φωνή των κινημάτων, σε αντίθεση με την ΕΡΤ που μετατρέπεται σε κυβερνητικό φερέφωνο.\n Μνημονιακό προεδρείο «κατάφερε» να εκλέξει, επτά μήνες μετά τις εκλογές, η ΕΣΗΕΑ. Όπως καταγγέλλει η «Πρωτοβουλία για την Ανατροπή», «ο χαρακτήρας του νέου προεδρείου της ΕΣΗΕΑ κινείται στην παλιά και ηττημένη λογική, που χαϊδεύει ή παρακαλεί τους κυβερνώντες για ανταλλάγματα που δεν διασφαλίζουν ούτε τα υπολείμματα των δικαιωμάτων του δημοσιογραφικού κλάδου». Με αφορμή τη στήριξη που παρείχε στη συγκρότηση του Προεδρείου ο Γ. Φιλιππάκης, που εξελέγη με το ψηφοδέλτιό της, η «Πρωτοβουλία για την Ανατροπή» ζητά δημόσια «να παραιτηθεί από μέλος του ΔΣ και να παραδώσει την έδρα του στην παράταξη και τους ψηφοφόρους που την τίμησαν για ένα άλλο πρόγραμμα και στάση».\n« Πίσω από τις κάμερες – 6/12/2015\nΠίσω από τις κάμερες 10.01.2016 »


Πανιώνιο χρώμα στην Σουηδία! (photos) - Panionianea Πανιώνιο χρώμα στην Σουηδία! (photos) - Panionianea\nHome > gallery > Πανιώνιο χρώμα στην Σουηδία! (photos)\nΠανιώνιο χρώμα στην Σουηδία! (photos)\nΌπως αναφέραμε ο Παύλος Μητρόπουλος θα συνεχίσει την καριέρα του στην Σουηδία και πιο συγκεκριμένα στην Ακρόπολις.\nΟ πρώην αρχηγός του Πανιωνίου, όμως, δεν θα είναι ο μόνος Έλληνας στον σύλλογο, αφού εκεί θα συναντήσει τέσσερις ακόμη ποδοσφαιριστές από την "πατρίδα", οι οποίοι μάλιστα έχουν κυανέρθρο παρελθόν.\nΠιο συγκεκριμένα οι Δημήτρης Σιαλμάς, Κώστας Σταυροθανασόπουλος και Μάκης Γκέζος έχουν ήδη "μετακομίσει" στην Σουηδική ομάδα και πλέον μαζί με τον Μητρόπουλο θα δώσουν εντονότατο κυανέρυθρο χρώμα στον σύλλογο και γενικότερα στο πρωτάθλημα της χώρα της Σκανδιναβίας.\nΝα σημειώσουμε ότι ο πρόεδρος της ομάδας είναι επίσης Έλληνας, γι’ αυτό και άλλωστε η ομάδα έχει αυτό το ελληνικότατο όνομα.\nΗ Ακρόπολις εδρεύει στην Στοκχόλμη και από το 2009 έχει μια συνεργασία με την ΑΙΚ καθώς αρκετοί παίκτες μιας εκ των κορυφαίων ομάδων της Σουηδίας παραχωρεί κάποιους νεαρούς ποδοσφαιριστές ως δανεικούς για να πάρουν παιχνίδια.\nΑπό τον Μάρτιο του 2013 το Διοικητικό Συμβούλιο του συλλόγου αποτελείται από τον πρόεδρο Λάμπρο Μίτση, τον αντιπρόεδρο Τάσο Γιαλαβούζη, τον γραμματέα Σίμο Μιχαηλίδη, τον ταμία Νίκο Νικολαίδη, τον τεχνικό διευθυντή Γιώργο Γκόγκα και τον υπεύθυνο ακαδημιών Σούλη Παπαδόπουλο, ενώ προπονητής είναι ο Γιάννης Τσόμπος, ο όποιος μέχρι το 2014 ήταν και παίκτης της.\nItem Reviewed: Πανιώνιο χρώμα στην Σουηδία! (photos) Rating: 5 Reviewed By: panionia nea


Η ΠΑΙΔΕΙΑ ΣΤΗ ΖΑΤΟΥΝΑ ΑΠΟ ΤΗΝ ΤΟΥΡΚΟΚΡΑΤΙΑ ΕΩΣ ΤΟ 1973\n12:07 Τρίτη 18/06/2019\nΤετάρτη, 17 Ιουλίου 2013 23:03\nΔια βίου.... ανάγνωση!\nΜάθε παιδί μου γράμματα... στη Ζάτουνα.\nΟι γονείς ήθελαν τα παιδιά τους να μάθουν γράμματα, να καλυτερέψουν την κοινωνική και οικονομική τους θέση και, ακόμη αυτά να βοηθήσουν αργότερα τις οικογένειές τους και ακόμη αυτό το χωριό τους και γενικότερα την Πατρίδα. Και πότε όλα αυτά; Μα ακόμη και μέσα στα μαύρα χρόνια της τούρκικης σκλαβιάς. Αλήθεια υπήρχαν στη τουρκοκρατία σχολεία; Που; και αν ναι πως αυτά λειτουργούσαν; Όταν λέμε «Κρυφό Σχολειό», τι εννοούμαι; Είχαν την δυνατότητα τα παιδιά του μικρού χωριού Ζάτουνας, να μάθουν γράμματα, μέσα στην Τουρκοκρατία;\nΟ εκδότης της τοπικής εφημερίδας «Ζάτουνα», που κυκλοφορεί συνεχώς κάθε μήνα από το 1988, έκανε έρευνα σχετικά με την παιδεία στη Ζάτουνα και το αποτέλεσμα αυτής της έρευνας ήταν το βιβλίο, με τον τίτλο: «Η ΠΑΙΔΕΙΑ ΣΤΗ ΖΑΤΟΥΝΑ ΑΠΌ ΤΗΝ ΤΟΥΡΚΟΚΡΑΤΙΑ ΕΩΣ ΤΟ 1973».\nΣτο πολυσέλιδο αυτό βιβλίο, των 512 σελίδων, καταγράφεται ένα κομμάτι της τοπικής ιστορίας της Ζάτουνας, για την Παιδεία και όχι μόνον, από τα σκοτεινά εκείνα χρόνια της Τουρκοκρατίας μέχρι τις μέρες μας. Το βιβλίο θα μπορούσε άνετα να διαβαστεί και από τον αναγνώστη εκείνο, που δεν είναι Ζατουνίτης. Όμως για κάθε Ζατουνίτη, ή έχων την καταγωγή από την Ζάτουνα, η ανάγνωσή του εμπεριέχει πολλά στοιχεία του πατριωτικού ενδιαφέροντός του, αλλά και ακόμη αυτό της συγκίνησης. Με την ανάγνωση των σελίδων του θα συναντήσει κάπου νοερά κάποιο πρόγονό του, μαθητή, στο δρόμο προς τη μάθηση των πρώτων του γραμμάτων. Ή και ακόμη κάποιοι άλλοι θα συναντήσουν με τους παππούδες τους, τους γονείς τους και οι πιο τυχεροί θα συναντήσουν στις σελίδες του βιβλίου, τους συμμαθητές τους, τους δασκάλους τους...\nΤο πρώτο σχολείο, ιδρύθηκε στη Ζάτουνα, μέσα στη Τουρκοκρατία. Ιδρύθηκε το 1790!!!. Πολλές λεπτομέρειες υπάρχουν γι αυτό το σχολείο, ποιός το ίδρυσε, πως λειτούργησε, ποίοι δάσκαλοι δίδαξαν σ’ αυτό. Κι όλα αυτά όχι μέσα από την τοπική παράδοση, αλλά μέσα από πρωτότυπα έγγραφα που παρατίθενται. Έτσι ξεκινά το βιβλίο, για να περάσει η πληροφόρηση που παραθέτει στα χρόνια του γενικού ξεσηκωμού, της Επανάστασης του 1821, την απελευθέρωση του γένους. Και με τον πρώτο ελεύθερο αέρα, επί Καποδίστρια, οι Ζατουνίτες έκαναν αγώνα για να έχουν σχολείο οργανωμένο. Το πέτυχαν και είχαν πολλές αντεγκλήσεις με τον εκλεγμένο Βουλευτή Γορτυνίας Δημητράκη Πλαπούτα, που έπαιρνε τους δασκάλους από την Ζάτουνα για να τους στείλει στο κοντινό χωριό Παλούμπα, το δικό του χωριό. Στο βιβλίο διαβάζουμε, ότι μέχρι το 1920, που η Ζάτουνα απέκτησε αξιοπρεπές κτίριο, σχολείο, οι μαθητές έκαναν μάθημα σε σάλες σπιτιών. Όλα αυτά τα σπίτια που χρησίμευσαν για σχολείο καταγράφονται. Όπως επίσης καταγράφονται στις σελίδες του βιβλίου: Ποίοι έδωσαν χρήματα για να κτιστεί το σχολείο, ποίοι δάσκαλοι δίδαξαν σ’ αυτό μέχρι το 1973, χρονιά κατά την οποία το σχολείο έκλεισε λόγω ελλείψεως μαθητών.\nΞεχωριστή όμως θέση στις σελίδες του βιβλίου, καταλαμβάνουν 167 εκθέσεις των μαθητών της περιόδου 1948-1970, που πολλά θυμίζουν σε πολλούς αλλά η ανάγνωσή τους προσφέρει συγκίνηση. Για χρόνια φτωχά και δύσκολα από κάθε άποψη.\nΣτις σελίδες του βιβλίου καταγράφονται επίσης και 29 Ζατουνίτες συγγραφείς με όλο τους το συγγραφικό έργο και με πλήρες βιογραφική αναφορά. Μαζί παρουσιάζονται διάφορα ιστορικά έγγραφα, για πρώτη φορά, γιατί όπως προαναφέρθηκε το βιβλίο βασίζεται πολύ σ’ αυτά. Εκείνο που έχει ιδιαίτερη σημασία είναι η παρουσίαση δυο σταχωμένων «βιβλίων» , με πρώτη καταγραφή το 1765!\nΔεν λείπουν από το βιβλίο και οι φωτογραφίες. Παλιές και νεότερες. Πρόκειται για 310, τον αριθμό, που η κάθε μια τους έρχεται να ανακαλέσει στην μνήμη μας, πρόσωπα και γεγονότα. Όλες αυτές οι φωτογραφίες αποτίνουν φόρο τιμής στο χθες και κάνουν το πρόσφατο παρελθόν να ζει και δεν το αφήνουν να γίνεται αόρατο, μακρινό, για όλους αυτούς τους νεότερους που δεν το έζησαν. Όπως επίσης και τα εκατοντάδες πρόσωπα που αναφέρονται, ζουν, υπάρχουν, μας διδάσκουν, άλλοι ως δάσκαλοι και άλλοι με το έργο τους, από τους πιο ταπεινούς μέχρι τους πιο φωτισμένους. Γιατί η Ζάτουνα είχε απ’ όλους αυτούς και όλοι μαζί έζησαν αρμονικά μέσα στον ίδιο χώρο, όπως ευλαβικά μαζί άναβαν κερί στην ίδια Παναγιά, την Ελοβίτισσα.\nΤο βιβλίο του Νικόλη Π. Φίλη:\n«Η ΠΑΙΔΕΙΑ ΣΤΗ ΖΑΤΟΥΝΑ ΑΠΟ ΤΗΝ ΤΟΥΡΚΟΚΡΑΤΙΑ ΕΩΣ ΤΟ 1973»\nΠαρουσιάστηκε, αμέσως μετά την έκδοσή του, στις 3 Φεβρουαρίου 2012, στην αίθουσα Λόγου & Τέχνης, στη Στοά του Βιβλίου. Η αίθουσα ήταν πράγματι κατάμεστη από Ζατουνίτες, και φίλους της Ζάτουνας και της Εκπαίδευσης. Τα σχόλια κολακευτικά και ενθαρρυντικά για τον συγγραφέα, που αξίζει σε κάποια μεταγενέστερη αναφορά να καταγραφούν, όπως και η παρουσίαση του βιβλίου, με τους λόγους των ομιλητών.\nΤο βιβλίο αυτό, δεν ήρθε να κάνει συντροφιά σε άλλα βιβλία, σε κάποιο ράφι βιβλιοθήκης. Και αυτό φάνηκε, από τα λεγόμενα των αναγνωστών Ζατουνιτών, που τους κάνει συντροφιά σε κάποιες καθαρά προσωπικές τους ελεύθερες στιγμές... σε ώρες αναπόλησης. Είναι ένα βιβλίο για όλη την οικογένεια. «Δεν διαβάζεται μονορούφι, αλλά σταλιά – σταλιά η κάθε του σελίδα». Γιατί οι σελίδες του : «είναι ένα βάλσαμο στις παιδικές μας αναμνήσεις...».\nΔιαβάστηκε 1571 φορές\tΤελευταία τροποποίηση στις Πέμπτη, 18 Ιουλίου 2013 18:11\nΚατηγορία ιστορική έρευνα


Ο Ρόι Τάρπλεϊ και ο τελικός του Τελ Αβίβ | Contra.gr\nΟ Ρόι Τάρπλεϊ και ο τελικός του Τελ Αβίβ\nΟ Γιάννης Ιωαννίδης σε συνέντευξή του στο Contra.gr είχε αναφερθεί στο F4 του Τελ Αβίβ και το περιστατικό με τον Ρόι Τάρπλεϊ μετά τον ημιτελικό με τον Παναθηναϊκό, σημειώνοντας πως επρόκειτο για τον καλύτερο παίκτη που έχει περάσει από την Ελλάδα.\nΔιαβάστε παρακάτω απόσπασμα από τη συνέντευξη του Γιάννη Ιωαννίδη στον Παντελή Βλαχόπουλο:\n- Θέλω να σου δείξω κάτι στο ipad αλλά δεν θέλω να μου το σπάσεις...\n- Είσαι σίγουρος, ορκίζεσαι;\n- Λόγω τιμής.\n- Εδώ βλέπουμε τα τελευταία δευτερόλεπτα του τελικού με την Μπανταλόνα στο Τελ Αβίβ...\n- Ναι, οι βολές του Πάσπαλι και όλα τα χαμένα. Ο Τόμπσον έβαλε το σουτ, τρεις φορές είχε σουτάρει και έβαλε το τελευταίο. Αυτά είναι η ζωή. Δεν μπορέσαμε να κοιμηθούμε. Έχουμε τραύμα στη ψυχή μας με αυτό το σουτ. Δεν μπορούσα να κοιμηθώ τρία βράδια. Ήταν το μοναδικό F4 που αυτός που θα κέρδιζε στον ημιτελικό Ολυμπιακός - Παναθηναϊκός, θα ήταν και το φαβορί για να το πάρει. Ο Ομπράντοβιτς τώρα, είναι πολύ καλός προπονητής αλλά είναι και τυχερός. Γιατί δε θα ερχόταν εκεί, θα ερχόταν η Ρεάλ. Αυτά μόνο σε έργα γίνονται. Η Ρεάλ έκανε λευκή απεργία, μηδενίστηκε και ήρθε η Μπανταλόνα η οποία δεν ήταν να έρθει και πήρε και το κύπελλο.\n- Ο Ολυμπιακός εκείνου του F4 ήταν η καλύτερη ομάδα που είχες;\n- Ναι, ήταν η καλύτερη ομάδα. Ήταν απεξαρτημένος ο Ρόι Τάρπλει, για μένα ήταν ο καλύτερος παίκτης που έχει περάσει από την ομάδα και την Ελλάδα και μετά ο Έντι Τζόνσον που ήταν λίγο μεγαλύτερος. Σαν αποτοξινωμένος, τον έπιασε κάτι από το στρες του ημιτελικού, όλα τα άσχημα τον έπιασαν όταν κερδίσαμε τον Παναθηναϊκό, το ίδιο βράδυ.\n- Από το άγχος...\n- Ναι, από το άγχος γιατί σκεφτόταν "όχι, να μην πιω τη μπύρα και χάσω τον έλεγχο..." Εμείς δίναμε συνέντευξη Τύπου στο Τελ Αβιβ και η ομάδα είχε μαλώσει... Τελος πάντων, θα μπορούσαμε με όλα αυτά να το πάρουμε αν βάζαμε όλα αυτά που έπρεπε να μπουν στο τέλος. Ένα καλάθι έβαλε ο Τόμσον στη ζωή του και το έβαλε σε μας.\nΔείτε το χαρακτηριστικό απόσπασμα της συνέντευξης στο 2'10" του VIDEO:\nΚΑΕ Ολυμπιακός: "Καλό ταξίδι Ρόι..."


Introducing… Mockbirth | Mixtape.gr\nΣυντάκτης Κώστας Καραμιχάλης στις 21 Jun 2012 • 11:30 No Comments\n“…Σαν ένα ξεκαθάρισμα λογαριασμών ανάμεσα σε Radiohead και Massive Attack σ’ ένα brawl, που λένε οι Αμερικάνοι, το οποίο καταγράφει σε μια γωνία, πίνοντας το ποτό του, ο Nιck Cave.”\nΈτσι περιγράφουν με δύο λόγια οι Ted Reglis (Θοδωρής Ρέγκλης / φωνητικά – πλήκτρα) και Jim Ver (Δημήτρης Πουλόπουλος / κιθάρες) τη μουσική τους και το mixtape.gr σας συστήνει, με ιδιαίτερη χαρά, τους Mockbirth.\n“Τη μουσική ποτέ δεν την είδαμε ως χόμπι, όσο κι αν προσπάθησαν στο μάθημα του σχολικού προσανατολισμού, πάντα θέλαμε να είναι η κύρια ασχολία μας. Ήταν κάτι που το πλησιάζαμε πάντα με σεβασμό και σοβαρότητα.”\nΠως ξεκίνησαν όμως οι Mockbirth;\n“Γνωριστήκαμε πριν απο 8 χρόνια στο πανεπιστήμιο Πειραιά. Συμμετείχαμε σε διάφορα projects, γράψαμε μουσική για εκθέσεις όπως το SEEAR , είχαμε παράλληλα solo projects να τρέχουν και τελικά μετά απο μια μάλλον επιμορφωτική θα λέγαμε διαδικασία, το 2010 προέκυψαν οι Mockbirth. Το Νοέμβριο του 2010 μας κάλεσε η μαμά πατρίδα κι έτσι για ένα χρόνο όλα μπήκαν στο pause. Οπότε ουσιαστικά η ιστορία μας ξεκινάει πάλι στα τέλη του 2011 με την κυκλοφορία του πρώτου μας EP, όπου με την βοήθεια του Σταύρου Κυπραίου και της Nevertheless στη γραφιστική δουλειά, έγινε πραγματικότητα.”\nΤο ομώνυμο πρώτο ΕΡ τους περιλαμβάνει 4 κομμάτια, και κυκλοφόρησε στα τέλη της προηγούμενης χρονιάς. Διατίθεται μέσω soundcloud και bandcamp και μπορείτε να το αποκτήσετε σε ψηφιακή μορφή πληρώνοντας το αντίτιμο που επιθυμείτε. Παράλληλα το Mockbirth EP κυκλοφόρησε και σε cd σε περιορισμένα αντίτυπα με ένα εντυπωσιακό packaging την κατασκευή του οποίου αξίζει να να παρακολουθήσετε εδώ.\nΗ μουσική τους είναι σαφώς επηρεασμένη από τους καλλιτέχνες της εισαγωγής μας, αφήνει όμως ένα μεγάλο παράθυρο ανοιχτό σε κάθε είδους μουσικό πειραματισμό, με βάση πάντα τη μελωδία, τα εξαιρετικά φωνητικά και τη χρήση επιπλέον οργάνων καταλήγοντας τελικά στη δημιουργία κινηματογραφικής και σε πολλές περιπτώσεις θεατρικής ατμόσφαιρας.\n“Πάντα δίναμε μεγάλη προσοχή στο τι γίνεται στη μουσική όσο και στο στίχο. Ίσως το καλύτερο σχόλιο που έχουμε ακούσει ήταν μετά από ένα live που κάποιος μας είπε ότι είναι σαν να γράφουμε τα b-sides του Ok Computer. Στην αρχή ανεβαίναμε στη σκηνή μ’ ενα iPod να παίζει τα προηχογραφημένα μέρη που υπάρχουν στις live εμφανίσεις μας. Σιγά σιγα το θέμα εξελίσεται, μαθαίνουμε και αλλάζουμε, ο εξοπλισμός είναι πολύ καλύτερος πλέον, αλλά ευτυχώς για εμάς, δεν είμαστε ποτέ ικανοποιημένοι. Μια ζωή ολόκληρη προσπαθείς να κάνεις κάτι για το οποίο θα είσαι ικανοποιημένος και όταν τα καταφέρεις, το μόνο που καταλαβαίνεις είναι ότι πλέον είσαι δημιουργικά νεκρός.\nΤο Μάιο του 2012, οι Mockbirth κυκλοφόρησαν το δεύτερο ΕΡ τους με τίτλο Housefly το οποίο προς το παρόν διατίθεται μόνο σε ψηφιακή μορφή και με τον ίδιο τρόπο όπως το προηγούμενο. Τα δύο αυτά ΕΡ, τα οποία κυκλοφόρησαν από το ίδιο το συγκρότημα ως ανεξάρτητες παραγωγές, είναι στην ουσία ο προπομπός για το πρώτο full album των Mockbirth για το οποίο δεν υπάρχει κάποια συγκεκριμένη ημερομηνία κυκλοφορίας αλλά υπάρχει πολύ υλικό πάνω στο οποίο δουλεύουν και το οποίο παρουσιάζουν στις live εμφανίσεις τους. Και μιας και το ‘φερε η κουβέντα, η επόμενη ζωντανή εμφάνιση των Mockbirth θα είναι στα πλαίσια του 5ου ΑRTogether Festival του Bankit την Τρίτη 3 Ιουλίου στο Six D.O.G.S.\nΑκούστε παρακάτω τα δύο εξαιρετικά ΕΡ των Mockbirth:\nΤο Thrall είναι το πρώτο video των Mockbirth, μέσα από το περσινό τους ΕΡ Eskimo που κυκλοφόρησε από την Αμερικάνικη Ralenteer Records, σε σκηνοθεσία του βραβευμένου, στο φεστιβάλ ταινιών μικρού μήκους μεταξύ άλλων, Πάρη Πατσουρίδη [περισσότερες πληροφορίες εδώ]. Οι Mockbirth, μετά την κυκλοφορία του compilation album Rebirth, με τις συμμετοχές των Deadfile, Lowtronik, ...\nTags: Housefly, Jim Ver, Mockbirth, Ted Reglis